title: Larry ”Rhino” Reinhardt

text: Reinhardt aloitti uransa 1960-luvun loppupuolella floridalaisissa The Load ja Second Coming -yhtyeissä, kunnes pääsi kitaristiksi Iron Butterfly -yhtyeeseen vuonna 1970. Reinhardt oli mukana yhtyeen "Metamorphosis"-albumilla.


title: Larry ”Rhino” Reinhardt

text: Iron Butterflyn hajottua vuonna 1971 Reinhardt ja basisti Lee Dorman perustivat Captain Beyondin, joka julkaisi kolme albumia 1970-luvulla pienellä kaupallisella menestyksellä ja vaihtuvilla kokoonpanoilla, kunnes hajosi lopullisesti vuonna 1978. Kasvavaa kulttisuosiota nauttiva yhtye palasi esiintymään vuosina 1998–2002.


title: Larry ”Rhino” Reinhardt

text: Captain Beyondin ohella Reinhardt oli mukana muutamaan otteeseen Iron Butterflyn uudelleenkokoontumisissa. Hän myös soitti Bobby Womackin, Robert Tepperin ja Mad Dancer -yhtyeen albumeilla. Hänellä oli myös oma yhtye The Ryno Band, joka ei kuitenkaan levyttänyt.


title: Larry ”Rhino” Reinhardt

text: 2000-luvun puolivälissä Reinhardtilla diagnosoitiin maksasyöpä, ja lääkärit antoivat hänelle vuoden elinaikaa. Lääkityksen avulla syöpä saatiin kuitenkin kuriin, ja Reinhardt palasi musiikkimaailmaan julkaisemalla sooloalbumin "Rhino's Last Dance" vuonna 2009. Hän menehtyi maksakirroosiin tammikuussa 2012.


title: Konventionalismi

text: Konventionalismi tarkoittaa pyrkimystä sovinnaisuuteen sekä totuttujen ja tavanomaisten menettelytapojen kannattamista.


title: Konventionalismi

text: Filosofiassa konventionalismi on katsomus, jonka mukaan totuus perustuu sopimukseen. Lauseet hyväksytään tosiksi niiden yksinkertaisuuden ja tarkoituksenmukaisuuden perusteella. Konventionalismi liitetään usein skeptisismiin.


title: Dancepop

text: Dancepop (myös dance-pop tai dance pop) on tanssiin suuntautunutta popmusiikkia, joka kehittyi post-discosta 1980-luvun alussa.


title: Dieter Riedel

text: Dieter Riedel (s. 16. syyskuuta 1947 Gröditz) on entinen saksalainen jalkapalloilija ja valmentaja.


title: Dieter Riedel

text: Riedelin ura alkoi BSG Stahl Gröditzissä, josta hän siirtyi Dynamo Dresdeniin 1966. Vuosina 1967–1981 Riedel pelasi 230 DDR-Oberligan ottelua ja teki niissä 51 maalia. Hän voitti DDR:n mestaruuden viidesti ja cupin kahdesti. Eurocupeissa Riedel pelasi 46 ottelua, joissa hän viimeisteli 9 maalia.


title: Dieter Riedel

text: Riedel pelasi DDR:n maajoukkueessa neljä A-maaottelua ja oli mukana voittamassa olympiakultaa Montrealissa 1976.


title: Dieter Riedel

text: Pelaajauran jälkeen Riedel toimi muun muassa Klaus Sammerin apuvalmentajana Dynamo Dresdenissä ja oli seuran puheenjohtaja 1995–1997.


title: Imukalat

text: Imukalat (Liparidae) on simppukalojen lahkoon kuuluva kalaheimo.


title: Imukalat

text: Heimosta tunnetaan yli 300 lajia noin 29 eri suvusta. Imukalat ovat tyypillisesti kylmien vesien kaloja. Suuri osa lajeista elää Atlantin ja Tyynenmeren pohjoisosissa, jotkut suurissa syvyyksissä. Eteläisissä merissä Antarktiksen mannerjalustalla elää kuutisenkymmentä lajia, jotka muodostavat noin kolmanneksen sen alueen kalalajistosta. Mariaanien haudassa elää "Pseudoliparis swirei" - Imukalalaji.


title: Imukalat

text: Ainoa Suomessa esiintyvä laji on imukala ("Liparis liparis"). Imukalan vatsaevät ovat muuntuneet imukupeiksi, joilla se voi lujasti kiinnittyä veden pohjakiviin.


title: Imukalat

text: Imukalojen lähimpiä sukulaisia ovat simput ja rasvakalat; aiemmin imukalat luettiinkin osaksi rasvakalojen Cyclopteridae-heimoa.


title: Reunionit

text: Reunionit ( < alkuliite "re," uudelleen ja , yksi) olivat saksalaisia alueita, jotka Ludvig XIV 1679–1681 yhdisti Ranskaan reunionikamarien päätöksiin nojautuen. Alueet sijaitsivat Lothringenissa, Elsassissa ja Franche-Comtéssa. Reunionikamarit olivat Ludvig XIV:n 1679–1680 asettamia tuomioistuimia, jotka tutkivat mitkä alueet olivat olleet yhteydessä Ranskan 1648–1679 tehtyjen rauhansopimusten perusteella saamiin alueisiin. Tukeutuen Westfalenin rauhan epäselviin määräyksiin, saksalaisia uhkaavaan turkkilaisvaaraan ja väkivaltaan Ranska anasti yli 600 aluetta pääosin Saksalta, mutta myös Espanjan Alankomaista. Yhdeksänvuotisen sodan päättäneessä Rijswijkin rauhassa Ranska sitoutui palauttamaan osan alueista, mutta sen haltuun jäivät muun muassa Elsass ja Strasbourg.


title: LaShawn Daniels

text: LaShawn Ameen Daniels on yhdysvaltalainen lauluntekijä, joka parhaiten tunnetaan tekemästään työstä pitkäaikaisen kollegansa Rodney ”Darkchild” Jerkinsin kanssa. Daniels on kirjoittanut useita hittikappaleita Darkchild-tiimissä, muun muassa "The Boy Is Mine" Brandylle ja Monicalle, "Say My Name" ja "Lose My Breath" Destiny's Childille, "You Rock My World" Michael Jacksonille, "It's Not Right (But It's Okay)" Whitney Houstonille, "Tell Me" Melanie B:lle, "If You Had My Love" Jennifer Lopezille ja "Can't Leave 'Em Alone" Ciaralle. Hän on myös lahjakas laulun tuottaja, sovittanut useimmat laulut melkein kaikkiin hänen sanoittamiin kappaleisiin.


title: Imurikalat

text: Imurikalat eli imulevykalat (Gobiesociformes) on viuhkaeväisten kalojen lahko, jonka noin 140 lajilla on vatsaevistä muodostunut imulevy. Imulevykalat ovat kivikkorantojen pohjakaloja, jotka elävät lämpimissä ja lauhkeissa merissä. Lahkoon kuuluu ainoastaan yksi heimo imurit (Gobiesocidae).


title: O. A. Joutsen

text: Otto Aleksanteri Joutsen (5. elokuuta 1878 Jyväskylä – 5. lokakuuta (toisen lähteen mukaan 1. lokakuuta) 1936 Helsinki) oli suomalainen toimittaja, kirjailija, suomentaja, kustannusvirkailija ja palovakuutusasiamies.


title: O. A. Joutsen

text: Joutsenen vanhemmat olivat kunnallisneuvosmies, kaupunginvouti Joh. Joutsen ja Maria Rossi. Hän pääsi ylioppilaaksi 1897 Tampereen lyseosta ja opiskeli sitten Helsingin yliopistossa.


title: O. A. Joutsen

text: Joutsen oli naimisissa vuodesta 1905 Sigrid (Siiri) Emilia Blombergin kanssa.


title: Camel

text: Camel voi tarkoittaa ainakin seuraavia asioita:


title: Irv Gotti

text: Irv Gotti (s. 26. kesäkuuta 1970) on merkittävä hip hop - ja R&B-tuottaja ja The Inc -levy-yhtiön perustaja. Hänet tunnetaan monista tuottamistaan räphiteistä, kuten Jay-Z:n "Can I Get A...", DMX:n "What's My Name?" ja Ja Rulen "Holla Holla". Hän valitsi taitelijanimen Irv Gotti nimetäkseen itsensä John Gottia mukaillen.


title: Irv Gotti

text: Gotti tuotti yhteistyönä Channel 7:n, Rick Rubinin ja Stephan Jenkinsin kanssa Vanessa Carltonin kolmannen studioalbumin "Heroes and Thieves", joka julkaistiin 9. lokakuuta 2007.


title: Biomekaniikka

text: Biomekaniikka tarkoittaa biologisten järjestelmien tutkimista mekaniikan avulla. Fysiikan lisäksi biomekaniikassa hyödynnetään tietämystä anatomiasta, fysiologiasta, hermolihasjärjestelmästä ja kinesiologiasta. Biomekaniikka on soveltava tieteenala, jolla on oma, kansainvälinen tieteellinen järjestö, International Society of Biomechanics.


title: Biomekaniikka

text: Suomessa biomekaniikkaa voi pääaineena opiskella Jyväskylän yliopiston Liikuntabiologian laitoksella. Liikuntabiologiassa erityisesti hermolihasjärjestelmän, liikkumisen neuraalisen säätelyn, ihmistoiminnan mekaniikan ja liikemekaniikan tutkimusta on linjattu kuuluvan Biomekaniikan professuuriin kuuluvaksi.


title: Airokalat

text: Airokalat (Regalecidae) on kiiltolahnakalojen lahkon kalaheimo, josta tunnetaan kolme nauhamaista, suomutonta syvänmeren lajia, kahdessa suvussa. Airokala ("Regalecus glesne") on tiettävästi maailman pisin luukala ja voi kasvaa yli 10 metrin pituiseksi.


title: K. Jaakkola

text: Kaarle Kustaa Jaakkola (14. lokakuuta 1853 Pirkkala – 2. toukokuuta 1932 Tampere) oli suomalainen lyseon lehtori, rehtori, kirjailija ja suomentaja.


title: K. Jaakkola

text: Jaakkolan vanhemmat olivat talollinen Johan Gustaf Jaakkola ja Karolina Iso-Kauppila. Hän pääsi ylioppilaaksi Jyväskylän alkeisopistosta 1873 ja valmistui filosofian kandidaatiksi ja maisteriksi 1882, lisensiaatiksi 1903 ja tohtoriksi 1907.


title: K. Jaakkola

text: Jaakkola toimi Porin lyseon suomen ja latinan opettajana 1883–1904. Hän oli sitten 1903 perustetun Tampereen klassilisen lyseon latinan ja kreikan kielen vanhempana lehtorina sekä rehtorina vuosina 1905–1926. Rehtorina toimiessaan hän maalautti 1907 valmistuneen uuden koulutalon seinille useita suomen-, latinan ja kreikankielisiä mietelauseita.


title: K. Jaakkola

text: Jaakkola oli naimisissa vuodesta 1885 Maria Nordgrenin kanssa.


title: Neo soul

text: Neo soul (joskus myös nu soul) on termi, jonka loi musiikkialan yrittäjä Kedar Massenburg 1990-luvun lopussa markkinoidakseen ja kuvatakseen musiikkityyliä, joka nousi pinnalle soul ja contemporary R&B -genreissä. Voimakkaasti Soul musiikkiin perustuva neo soul erottuu epätavallisesta äänestä kuin nykyajan R&B vastineet. Neo soulin piirteet vaihtelevat jazzin, funkin, hip hopin, fuusion, gospelin ja silloin tällöin housen välillä.


title: Lloyd Arabella

text: Lloyd Arabella, Borgward Arabella, oli Borgwardiin kuuluvan bremeniläisen "Lloyd Motorenwerke G.m.b.H. Bremenin" etuvetoinen automalli, jota valmistettiin 1959–1963.


title: Lloyd Arabella

text: Ajo-ominaisuudet ovat melko hyvät, Lloyd on suuntavakaa. Jousitus on kuitenkin melko kova. Sen moottori oli 0,9 litran 38 hv:n nelisylinterinen bokserimoottori.


title: Lloyd Arabella

text: Erich Übelacker suunnitteli Arabellan vesijäähdytteisen nelisylinterisen bokserimoottorin. Moottori on nelitahtinen ja sen iskutilavuus on 897 cm³. Suurin teho 28 kW /4800 r/min (38 hv, DIN). Suurin vääntömomentti 61 Nm /2500 r/min. Vaihteita on neljä ja ne kaikki on synkronoitu paitsi peruutusvaihde on synkronoimaton.


title: Lloyd Arabella

text: Sisätilat ovat takana melko ahtaat, korkeus ja jalkatilat ovat niukat. Arabella rekisteröitiin Suomessa vain neljälle. Matkatavarasäiliö on varsin iso. Tavaratilaan pääsee käsiksi kääntämällä takaistuimen eteen.


title: Lloyd Arabella

text: Tekniikan Maailman 5/1960 koeajossa Lloyd Arabella kiihtyi 0-50 km/t 6,8 sekunnissa, 0-80 km/t 16,8 sekunnissa ja 0-100 km/t 30,4 sekunnissa. Huippunopeus on 120 km/t.


title: Lloyd Arabella

text: Tekniikan maailmassa 5/1960 toimittaja kirjoitti siitä, että se on luokassaan kärkipäässä Saksassa ja pudottaa laudalta Volkswagenin. Yritys meni kuitenkin konkurssiin liian pienten tuotantomäärien ja siitä johtuvien korkeiden hintojen vuoksi. Arabellan hinta vuonna 1960 oli Suomessa 680 000 mk (noin 15 800 euroa).


title: Sigurd Roos

text: Sigurd Carl August Roos (13. huhtikuuta 1861 Raippaluoto – 3. kesäkuuta 1918 Tampere) oli suomalainen toimittaja ja kirjailija.


title: Sigurd Roos

text: Roosin vanhemmat olivat kirkkoherra, rovasti Karl Johan Roos ja Karin Helena Frost. Hän pääsi ylioppilaaksi 1883 Vaasan lyseosta ja hän opiskeli sitten oikeustiedettä Helsingin yliopistossa. Roos toimi Kristiinankaupungin kaupunginviskaalina ja oli sittemmin toimittajana ja kirjailijana Viipurissa.


title: Sigurd Roos

text: Roos kirjoitti useita vuoden 1905 suurlakkoa kuvanneita teoksia. Kirjoista "Suomen kansallislakko I–II" kuvasi lakon tapahtumia Helsingissä ja lisäksi Roos kirjoitti vastaavat teokset Oulun ja Kuopion seudun lakon aikaisista tapahtumista.


title: Sigurd Roos

text: Roos oli naimisissa 1896–1900 Flensburgista kotoisin olleen Clara Augusta Ella Krancken (1869–1900) kanssa. Heillä oli yksi tytär.


title: Lielvārde

text: Lielvārde (historiallisesti ) on kaupunki ja kuntakeskus Latvian keskiosassa Väinäjoen oikealla rannalla, 52 kilometriä Riiasta kaakkoon.


title: Lielvārde

text: Vuoden 2012 alussa kaupungissa arvioitiin asuvan 6 666 ja koko Lielvārden kunnassa (Lievārdes novads) 11 174 henkeä.


title: Lielvārde

text: Nykyisen kaupungin alue sijaitsi liiviläisten ja balttien asutuksen rajalla. Paikalla on mainittu olleen balttilaisen "Lennewarden"-nimisen linnoituksen vuonna 1201 Henrik Liivinmaalaisen kronikassa. Linnan latviankielinen nimi oli "Dievukalns". Vuonna 1229 Riian arkkihiippakunta rakennutti paikalle kivilinnan, jonka rauniot ovat yhä esillä. Suuri osa kaupungin väestöstä kuoli kulkutauteihin 1710-luvulla. 1861 kaupunkiin rakennettiin Riikaan menevä rautatie. Kaupunki tuhoutui täysin ensimmäisessä maailmansodassa. Neuvostoliiton otettua Latvian haltuunsa ja perustettua Latvian SNT:n, paikallisen kommunistipuolueen johtajan Edgars Kauliņšin onnistui estää karkotukset Siperiaan julistamalla ettei kaupungissa ollut kulakkeja. Neuvostojoukkojen rakentama Baltian suurin sotilaslentokenttä on nykyisin Latvian ilmavoimien käytössä.


title: Lielvārde

text: Kaupungissa on Riiasta itään johtavan Latvian rautateiden pääradan asema (Lielvārden asema). Rataosuus on sähköistetty ja sitä liikennöidään myös Riian lähijunilla.


title: Viljo Pyykkö

text: Viljo Emil Pyykkö (26. heinäkuuta 1910, Joensuu – 30. tammikuuta 1997, Espoo) oli suomalainen pesäpalloilija.


title: Viljo Pyykkö

text: Pyykkö pelasi pesäpallon SM-sarjassa 1931–1934 Viipurin Pallonlyöjissä, 1935–1936 Lahden Mailaveikoissa, 1941 Puna-Mustissa ja 1945–1948 Jyväskylän Kirissä. Itä–Länsi-ottelussa Pyykkö pelasi kolme kertaa 1932–1937.


title: Märsta

text: Märsta on Ruotsissa, Tukholman läänissä Sigtunan kunnassa sijaitseva taajama, jossa on noin 24 000 asukasta.


title: Märsta

text: Märstan kautta kulkee Tukholman ja Uppsalan välinen rautatie. Märstan rautatieasema on Tukholman paikallisjunien pohjoinen pääteasema, josta junat kulkevat Tukholman kautta Södertäljeen. Lähellä Märstaa on myös Arlandan lentoasema.


title: Ammunta kesäolympialaisissa 2004 – miesten 50 metrin pienoiskiväärin makuuammunta

text: Miesten 50 m pienoiskiväärin makuu ammuttiin Ateenan kesäolympialaisissa 20. elokuuta. Yhdysvaltain Matthew Emmons voitti kultaa tuloksella 703,3 (599+104.3).


text: Lahden puolustava maailmanmestari Emmons johti peruskilpailun jälkeen yhden pisteen erolla ennen Saksan Christian Luschia ja Slovenian Jozef Gönciä. Juha Hirvi oli erittäin lähellä finaalipaikka, ja sijoittui 9. tuloksella 594. Jos Hirvi olisi ampunut yhden pisteen lisää mihin tahansa kuudesta sarjastaan, olisi hän selviytynyt finaaliin.


text: Lusch kiristi eroa Emmonsiin finaalissa ja ennen viimeistä laukausta eroa oli vain 0,4 pistettä. Viimeisellä laukauksella Emmons ampui kuitenkin 10,6 Luschin 9,9 vastaan. Valko-Venäjän Sjarhei Martynau ampui finaalissa loistosarjan 105,6, jossa huonoinkin laukaus oli 10,3. Näin hän nousi kolmanneksi ja uusi Sydneyn kisojen pronssinsa.


title: Heikki Loikkanen

text: Heikki Juhana Loikkanen (30. maaliskuuta 1914 Parikkala – 16. lokakuuta 1967 Mikkeli) oli suomalainen everstiluutnantti ja pesä- sekä jääpalloilija.


title: Heikki Loikkanen

text: Loikkanen pelasi pesäpalloa Itä-Länsi-ottelussa viidesti peräkkäin 1932–1936 ja palkittiin parhaana lyöjänä 1936. Loikkasen seura oli Viipurin Pallonlyöjät.


title: Heikki Loikkanen

text: Jääpallossa Loikkanen saavutti Suomen mestaruuden 1932 ja 1933 (Viipurin Sudet) ja pelasi kuusi A-maaottelua.


title: Heikki Loikkanen

text: Loikkanen valmistui Kadettikoulusta upseeriksi vuonna 1938 ja Sotakorkeakoulusta yleisesikuntaupseeriksi vuonna 1951. Hän osallistui talvi- ja jatkosotaan ilmatorjuntaupseerina ja jatkoi sodan jälkeen uraansa Ilmatorjuntarykmentti 1:ssä ja Ilmatorjuntarykmentti 2:ssa. Loikkanen oli vuosina 1954–1957 Suomen Moskovan-suurlähetystön sotilasasiamiehen apulaisena, vuosina 1957–1961 pääesikunnan ulkomaatoimiston päällikkönä ja vuosina 1961–1967 Mikkelin sotilaspiirin päällikkönä. Hänet ylennettiin everstiluutnantiksi vuonna 1957.


title: Veikko Vapalahti

text: Veikko Vapalahti (21. syyskuuta 1909 Hamina – 8. toukokuuta 1979) oli suomalainen pesäpalloilija.


title: Veikko Vapalahti

text: Pesäpalloilun 14-vuotiaana suojeluskuntajärjestön sarjoissa aloittanut Vapalahti tunnettiin oivallisena taktikkona ja hyvänä lyöjänä. Vapalahti pelasi polttajana Haminan Palloilijoissa 1926–1934 päästen SM-loppuotteluun vuosina 1928–1930. Itä–Länsi-otteluun Vapalahti osallistui kolmesti 1932–1934.


title: Veikko Vapalahti

text: Ammatiltaan Vapalahti oli pappi. Rovastin arvon hän sai 1960. Hän toimi Sippolan seurakunnan kappalaisena vuodesta 1946 ja kirkkoherrana vuodesta 1968 eläkkeelle jäämiseensä 1972 asti.


title: Kiinan koulu- ja päiväkotihyökkäykset

text: Kiinassa tapahtui useita koulu- ja päiväkotihyökkäyksiä vuosina 2010–2011.


title: Kiinan koulu- ja päiväkotihyökkäykset

text: Kiinassa tapahtui vuonna 2010 useita hyökkäyksiä lastentarhaan tai alakouluun:


title: Ahti Hakalainen

text: Ahti Aleksanteri Hakalainen (27. elokuuta 1911 Antrea - 11. elokuuta 1990 Kuusankoski) oli suomalainen pesäpalloilija.


title: Ahti Hakalainen

text: Ahti "Alarikki" Hakalainen pelasi seitsemässä Itä-Länsi-ottelussa ja valittiin kahdesti kentän parhaaksi. Suomen mestaruutta Hakalainen oli voittamassa 1935, 1937 ja 1940 Kuusankosken Vedon joukkueessa. Lisäksi Hakalainen saavutti kolme SM-hopeaa ja kaksi Puolustusvoimain mestaruutta. Keihästä Hakalainen heitti yli 60 metriä ja hyppäsi pituutta yli 6 metriä.


title: Pertti Eilavaara

text: Pertti Eilavaara on oikeustieteen lisensiaatti. Hän vaikutti Lapin yliopistossa sen perustamisesta 2000-luvun alkuun asti. Eilavaara on hoitanut professuuria Lapin yliopistossa ja lisäksi hän on ollut Jean Monnet -oppituolin haltija. Hän on profiloitunut erityisesti eurooppaoikeuden ja hallinto-oikeuden asiantuntijaksi.


title: Pertti Eilavaara

text: Viime aikoina Eilavaara on ollut julkisuudessa Kittilän kunnan hallintosotkujen käsittelyn yhteydessä. Eilavaara on toiminut kunnan lainopillisena neuvonantajana selkkauksen aikana.


title: Vladimir Artjomov

text: Vladimir Nikolajevitš Artjomov (, s. 7. marraskuuta 1964 Vladimir, Venäjän SFNT, Neuvostoliitto) on entinen venäläinen telinevoimistelija ja olympiavoittaja.


title: Vladimir Artjomov

text: Artjomov oli Soulin 1988 olympialaisten menestynein voimistelija. Hän voitti kultaa joukkuekilpailussa, henkilökohtaisessa moniottelussa, nojapuilla ja rekillä. Lisäksi hän saavutti hopeaa permannolla.


title: Vladimir Artjomov

text: Artjomov voitti yhteensä kuusi maailmanmestaruutta. Budapestissa 1983 hän voitti kultaa nojapuilla ja sai hopeaa joukkuekilpailussa. Montréalissa 1985 hän voitti kultaa joukkuekilpailussa ja sai hopeaa moniottelussa. Rotterdamissa 1987 hän voitti kultaa joukkuekilpailussa ja nojapuilla sekä saavutti hopeaa permannolla ja pronssia moniottelussa. Stuttgartissa 1989 hän voitti kolmannen kerran maailmanmestaruudet joukkuekilpailussa ja nojapuilla sekä sai lisäksi hopeaa permannolla ja rekillä ja pronssia hypyssä.


title: Täytesana

text: Täytesanat toimivat lauseiden tai lausumien rytmisinä tai syntaktisina lisukkeina. Ne eivät tuota semanttista informaatiota lauseeseen. Puhuessa täytesanat saattavat toimia ajatustaukoina. Esimerkkejä puhekielen täytesanoista ovat "niinku", "tuota" ja "tavallaan".


title: Täytesana

text: Joskus kirosanat toimivat puhekielessä täytesanoina.


title: Valeri Ljukin

text: Valeri Viktorovitš Ljukin (, s. 17. marraskuuta 1966 Aqtöbe, Kazahstanin SNT, Neuvostoliitto) on Neuvostoliittoa edustanut entinen telinevoimistelija ja olympiavoittaja. Hän asuu nykyisin Yhdysvalloissa, jossa hän toimii voimisteluvalmentajana.


title: Valeri Ljukin

text: Ljukin saavutti neljä mitalia Soulin 1988 olympialaisten telinevoimistelussa. Hän voitti kultaa joukkuekilpailussa ja rekillä sekä saavutti hopeaa moniottelussa ja nojapuilla. Renkailla hän sijoittui neljänneksi ja hevosella viidenneksi.


title: Valeri Ljukin

text: Ljukin voitti viisi Euroopan-mestaruutta Moskovassa 1987 eikä jäänyt kisoissa millään telineellä mitalitta. Hän sai kultaa moniottelussa, permannolla, nojapuilla, hevosella ja rekillä, hopeaa renkailla sekä pronssia hypyssä. Hän voitti maailmanmestaruuden joukkuekilpailussa Rotterdamissa 1987 ja Indianapolisissa 1991. Lisäksi hän saavutti moniottelussa MM-pronssia vuonna 1991.


title: Valeri Ljukin

text: Valeri Ljukinin vaimo Anna Kotšneva voitti maailmanmestaruuden rytmisessä voimistelussa. Heidän tyttärensä Nastia Liukin voitti olympiakultaa telinevoimistelussa Yhdysvaltoja edustaen.


title: CVA-01-luokka

text: CVA-01-luokan tai Queen Elizabeth -luokan piti olla vähintään kaksi alusta käsittänyt Britannian Kuninkaallisen laivaston lentotukialusluokka, jonka piti korvata silloin käytössä olleet lentotukialukset. Alusten piti taata Britannian laivastomahti maailman merillä, kun se olisi kyennyt operoimaan ilman muiden Nato-maiden tukea kylmän sodan kriisipesäkkeissä.


title: CVA-01-luokka

text: Alukset jäivät kuitenkin suunnittelupöydälle, kun projekti keskeytettiin 1966 yhdessä niiden saattajiksi suunniteltujen tyypin 82 -hävittäjien kanssa.


title: CVA-01-luokka

text: Kuninkaallisella laivastolla oli käytettävissään 1950-luvun lopulla viisi lentotukialusta sekä kaksi kommandotukilaivoiksi muutettavaa alusta. Vuoden 1959 laivasto-ohjelmassa esitettiin toisen maailmansodan tarpeisiin suunniteltujen alusten korvaamista.


title: CVA-01-luokka

text: Täyspitkän kannen omaava alus päätettiin korvata kolmikaistaisella, mikä olisi mahdollistanut aluksen vasempaan laitaan sekä kaksi kaistaisen valmistautumis- ja siirtoalueen oikeaan laitaan. Alueet olisi jaettu keskilaivassa olevalla sillalla.


title: CVA-01-luokka

text: Aluksella olisi ollut kaksi 250 jalan katapulttia, joista toinen yksi eteenpäin ja toinen kyljeltä. Sen hisseistä toinen olisi ollut aluksen peräosassa oikealla kyljellä ja toinen keskilaivassa kannella.


title: CVA-01-luokka

text: Aluksen aseistuksena olisi ollut yksi kahdella ohjuksella varustettu Sea Dart -järjestelmä aluksen perässä. Aluksen asejärjestelmän tukena olisivat olleet brittiläishollantilainen tyypin 988 valvonta- ja tulenjohtojärjestelmä sekä tyypin 909 ohjusten ammunnanhallintajärjestelmä.


title: CVA-01-luokka

text: Aluksen lento-osastoon kaavailtiin kahdeksantoista F-4 Phantom-, kahdeksantoista Buccaneer- ja neljä Gannet-valvontakonetta ja viisi Sea King -sukellusveneentorjuntahelikopteria, joilla olisi ollut myös pelastustoimintavastuullaan.


title: CVA-01-luokka

text: CVA-01-luokan tilaus peruutettiin vuoden 1966 puolustuspoliittisen selonteon valmistuttua..


title: Jorma Kulo

text: Jorma Ilmari Kulo (30. lokakuuta 1923 Tampere – 23. kesäkuuta 2006 Tampere) oli suomalainen meloja, joka kilpaili kanadalaiskanootilla.


title: Jorma Kulo

text: Kulo sijoittui Helsingin 1952 olympialaisissa kanadalaiskaksikoiden 10 000 metrillä parinsa Teppo Salmisaaren kanssa yhdeksänneksi. Pohjoismaiden mestaruuskilpailuissa hän saavutti hopeaa viestissä vuonna 1953.


title: Jorma Kulo

text: Seuratasolla ”Jonte” Kulo edusti Näsi-Melojia. Hän voitti Suomen-mestaruuden kanadalaiskaksikoiden 1 000 metrillä vuosina 1951–1953 sekä 10 000 metrillä vuonna 1953.


title: Teppo Salmisaari

text: Teppo Tapani Salmisaari (19. kesäkuuta 1924 Tampere – 9. heinäkuuta 2006 Tampere) oli suomalainen meloja, joka kilpaili kanadalaiskanootilla.


title: Teppo Salmisaari

text: Salmisaari sijoittui Helsingin 1952 olympialaisissa kanadalaiskaksikoiden 10 000 metrillä parinsa Jorma Kulon kanssa yhdeksänneksi. Hän osallistui maailmanmestaruuskilpailuihin vuonna 1950 ja saavutti Pohjoismaiden mestaruuskilpailuissa hopeaa kanadalaisyksiköiden 4 × 500 metrin viestissä vuonna 1951.


title: Teppo Salmisaari

text: Seuratasolla Salmisaari edusti Näsi-Melojia. Hän voitti Suomen-mestaruuden kanadalaisyksiköiden 1 000 metrillä vuonna 1950 sekä kanadalaiskaksikoiden 1 000 metrillä vuosina 1951–1953 ja 10 000 metrillä vuonna 1953.


title: Teppo Salmisaari

text: Vuonna 1948 Salmisaari osallistui Turku–Tukholma–Turku-melontaretkelle. Hän on toiminut Näsi-Melojien puheenjohtajana ja hänet on valittu seuran kunniajäseneksi.


title: Sigurd Törnudd

text: Karl Gustaf Sigurd Törnudd (27. huhtikuuta 1873 Viipuri – 23. heinäkuuta 1963 Helsinki) oli suomalainen liikemies, lähetystövirkailija ja kirjailija.


title: Sigurd Törnudd

text: Törnuddin vanhemmat olivat insinööri, valtiopäivämies Gustaf Törnudd (1832–1894) ja Fanny Serenius. Hän pääsi ylioppilaaksi 1891 Viipurin lyseosta ja opiskeli Helsingin yliopistossa. Törnudd valmistui agronomiksi Mustialan opistosta 1893. Hän toimi liikemiehenä ja oli Oy Tornator Ab:n kirjeenvaihtaja Tainionkoskella 1906–1918 sekä Yhdysvaltain lähetystön virkailija Helsingissä 1924–1933. Sotavuosina Törnudd toimi lennätinsensuurin ja kansanhuollon virkamiehenä.


title: Sigurd Törnudd

text: Törnudd perusti vuonna 1920 "Lento oy"-nimisen lentoyhtiön joka teki huvilentoja kesäkuukausina 1920–1921 Helsingistä lähiympäristöön ja aina Tallinnaan ja Viipuriin.


title: Sigurd Törnudd

text: Törnudd oli naimisissa vuodesta 1912 amerikkalaisen Elise von Moschziskerin (k. 1954) kanssa.


title: Tuliasema

text: Tuliasema on sotilaallinen termi paikalle, jossa sotilaat taistelulaitteidensa kanssa asettavat itsensä asemaan, josta he pystyvät ampumaan vihollista tai vihamielistä kohdetta turvallisesti.


title: Tuliasema

text: Tuliasemat voidaan jakaa kahteen ryhmään:


title: Sotšin olympiastadion

text: Sotšin olympiastadion (), myös Keskusstadion (), on urheilustadion Sotšissa Venäjällä.


title: Sotšin olympiastadion

text: Se oli vuoden 2014 talviolympialaisten ja talviparalympialaisten päänäyttämö, jolla järjestettiin kisojen avajais- ja päättäjäisseremoniat.


title: Sotšin olympiastadion

text: Stadionin yleisökapasiteetti on 40 000 – 45 000. Sen suunnitteli yhdysvaltalainen arkkitehtitoimisto Populous.


title: Sotšin olympiastadion

text: Olympialaisten jälkeen stadion siirtyy jalkapallokäyttöön. Se oli yksi vuoden 2018 jalkapallon MM-kilpailujen stadioneista.


title: Frank Richter

text: Frank Richter (s. 5. tammikuuta 1952 Kamenz, Saksan demokraattinen tasavalta) on saksalainen entinen jalkapalloilija.


title: Frank Richter

text: Richter aloitti pääsarjauransa vuonna 1969 pelattuaan Dynamo Dresdenin paidassa. Hän voitti seuran paidassa viisi DDR-Oberligan mestaruutta ja kaksi FDGB-Pokalia, mutta ei pelannut kummallakaan kerralla cupin loppuottelussa. Pelattuaan seurassa 127 ottelua hän siirtyi Stahl Riesaan aikomuksenaan lopettaa ammattilaisuransa. Puolen kauden kuluttua Richter lopetti uransa vuonna 1982.


title: Frank Richter

text: Richter edusti maansa junorijoukkueita useissa ikäluokissa. Hän voitti alle 18-vuotiaiden EM-kultaa vuonna 1970. Neljä vuotta myöhemmin Richter oli mukana alle 23-vuotiaiden EM-hopeaa voittaneessa joukkueessa. DDR:n maajoukkuetta Richter edusti yhteensä seitsemän kertaa. Lisäksi hän pelasi kaksi ottelua olympialaisissa.


title: Gustaf Gideon Forsman

text: Gustaf Gideon Forsman (25. heinäkuuta 1841 Evijärvi – 11. kesäkuuta 1915 Liminka) oli suomalainen rovasti, valtiopäivämies ja kirjailija.


title: Gustaf Gideon Forsman

text: Forsmanin vanhemmat olivat kappalainen, varapastori Gustaf Erik Forsman ja Katarina Sofia Wilhelmina Fagerdahl. Hän pääsi ylioppilaaksi 1861 Vaasan lukiosta ja hänet vihittiin papiksi 1865. Forsman toimi Kaustisen kirkkoherrana 1875–1890 ja Limingan kirkkoherrana 1890–1915. Hän sai rovastin arvon 1882. Forsman toimi myös Turun tuomiokapitulin asessorina 1882–1890 ja hän osallistui säätyvaltiopäiville pappissäädyn edustajana 1885 ja 1888.


title: Gustaf Gideon Forsman

text: Forsman oli naimisissa kaksi kertaa :


title: Kris Beech

text: Kristopher "Kris" Beech (s. 5. helmikuuta 1981 Salmon Arm, Brittiläinen Kolumbia, Kanada) on kanadalainen jääkiekkoilija, joka pelaa Tšekin Extraligan HC Pardubicessa. Keskushyökkääjänä pelaavalla Beechillä on kokemusta NHL:stä yhteensä 198 runkosarjaottelun verran ja hän on tehnyt niissä tehot 25+42=67. Jäähyminuutteja on tullut 113. Beechin vahvuudet ovat pelisilmässä ja liikkuvuudessa hänen kokoonsa nähden.


title: Kris Beech

text: Beech pelasi ennen NHL:ää juniorisarja WHL:n Calgary Hitmenissä. Keväällä 1999 hän oli voittamassa WHL:n mestaruutta. Washington Capitals varasi hänet koko varaustilaisuuden seitsemäntenä pelaajana. Kaudella 2000–2001 Beech pelasi neljä NHL-ottelua Capitalsin riveissä, mutta hän pelasi loput kaudestaan vielä WHL:ssä. Kesällä 2001 Beech kaupattiin Michal Sivekin ja Ross Lupaschukin kanssa Pittsburgh Penguinsiin vaihdossa Jaromír Jágriin ja František Kučeraan. Kaudella 2001–2002 hän pelasi täyden 79 ottelun mittaisen kauden ja teki tehot 10+15=25. Kaksi seuraavaa kautta kului kuitenkin lähinnä farmin puolella. Kausina 2003–2004 ja 2004–2005 Beech valittiin Penguinsin farmijoukkueen Wilkes-Barre/Scranton Penguinsin arvokkaimmaksi pelaajaksi. Noista ensimmäisellä kaudellaan hän toimi joukkueen kapteenina.


title: Kris Beech

text: Syyskuussa 2005 Beech kaupattiin Nashville Predatorsiin vaihdossa neljännen kierroksen varausvuoroon kesälle . Myös Predatorsin organisaatiossa kausi eteni enimmäkseen farmin puolella. Maaliskuussa 2006 Beech kaupattiin takaisin Washington Capitalsiin ensimmäisen kierroksen varausvuoron kanssa vaihdossa Brendan Wittiin. Beech pelasi kevään lähinnä AHL-joukkue Hershey Bearsissa ja voitti Calder Cupin. Kauden 2006–2007 Beech pelasi kokonaan Capitalsin NHL-joukkueessa.


title: Kris Beech

text: Beech siirtyi elokuussa 2007 vapaana agenttina Columbus Blue Jacketsiin, joka kuitenkin asetti hänet siirtolistalle, josta Vancouver Canucks nappasi Beechin. Myös Canucks asetti hänet siirtolistalle ja tammikuussa 2008 Beech siirtyi takaisin Pittsburgh Penguisiin.


title: Kris Beech

text: Lokakuussa 2008 Beech siirtyi Eurooppaan ja vahvisti Ruotsin Elitserienissä pelaavaa HV71:tä. Hän voitti hopeaa ja teki huhtikuussa 2009 kaksivuotisen jatkosopimuksen. Kausi 2009–2010 alkoi kuukauden mittaisella lainalla Sveitsin National League A:n HC Servette Genèvessä. Keväällä 2010 Beech voitti Ruotsin-mestaruuden. Kaudeksi 2011–2012 hän siirtyi SM-liigajoukkue Rauman Lukkoon. Beech oli tehoilla 15+20=35 joukkueen paras maalintekijä Mark Bomersbackin kanssa ja toiseksi paras pistemies Perttu Lindgrenin jälkeen. Lukosta hän siirtyi yhden vuoden sopimuksella Tšekin Extraligan HC Pardubiceen.


title: Bausch & Lomb

text: Bausch & Lomb on vuonna 1853 perustettu newyorkilainen yritys, joka valmistaa piilolinssejä ja lääkkeitä silmäsairauksiin. Yhtiön ovat perustaneet saksalaiset John Jacob Bausch ja Henry Lomb.


title: Bausch & Lomb

text: Yrityksen tunnetuin tuotemerkki oli Ray-Ban vuodelta 1937. Se myytiin vuonna 1999 Luxotticalle.


title: Bausch & Lomb

text: Vuonna 2013 kanadalainen lääkealan yritys Valeant Pharmaceuticals osti Bausch & Lombin 8,7 miljardilla Yhdysvaltain dollarilla.


title: Rainer Sachse

text: Rainer Sachse (s. 15. kesäkuuta 1950 Dresden Saksan demokraattinen tasavalta) on saksalainen entinen jalkapalloilija.


title: Rainer Sachse

text: Sachse pelasi ensimmäisen pääsarjaottelunsa Dynamo Dresdenin paidassa vuonna 1970. Hän voitti seuran paidassa viisi DDR-Oberligan mestaruutta sekä kaksi FDGB-Pokalin mestaruutta. Sachse pelasi seurassa vuoteen 1980 saakka, jonka jälkeen hän siirtyi Stahl Riesaan. Seuran paidassa hän pelasi kaksi kautta pääsarjassa tehden kaksitoista maalia. Vuonna 1984 hän lopetti ammattilaisuransa.


title: Rainer Sachse

text: Sachse edusti DDR maajoukkuetta kaksi kertaa, jonka lisäksi hän pelasi kolme B-maaottelua.


title: David Korn

text: David Korn on yhdysvaltalainen ohjelmoija. Hän opiskeli matematiikkaa vuoteen 1969 asti, minkä jälkeen pääsi töihin Bell Laboratoriesiin. Siellä hän teki tunnetuimman ohjelmansa, Korn shellin.


title: Sanford Wallace

text: Sanford ”Spamford” Wallace (s. noin 1968) on yhdysvaltalainen henkilö, joka on tunnettu huomattavana roskapostittajana. Häntä on syytetty muun muassa Facebookin ja MySpacen käyttäjien häiritsemisestä.


title: Stephen C. Johnson

text: Stephen Curtis Johnson on yhdysvaltalainen matemaatikko ja ohjelmoija. Hän vietti lähes 20 vuotta Bell Labsissa ja AT & T:ssä, joissa hän kirjoitti sovellukset YACC, Lint, ja Portable C Compiler.


title: Anti-Counterfeiting Trade Agreement

text: Anti-Counterfeiting Trade Agreement (ACTA) on ehdotettu kansainvälinen, väärentämisenvastainen kauppasopimus immateriaalioikeuksien standardisoinniksi osallistuvien maiden välille. Sopimuksen tarkoituksena on ehkäistä väärennettyjen tuotteiden sekä tekijänoikeuksia loukkaavan materiaalin levitystä sopimusmaissa. Sisällöllisesti sopimus on laaja ja kattaa keinoja muun muassa väärennettyjä tuotteita, geneerisiä lääkkeitä sekä Internet-piratismia vastaan.


title: Anti-Counterfeiting Trade Agreement

text: Sopimuksen osapuolina olivat huhtikuussa 2010: Australia, Etelä-Korea, Euroopan unioni, Japani, Kanada, Marokko, Meksiko, Singapore, Sveitsi, Uusi-Seelanti ja Yhdysvallat. Euroopan parlamentti hylkäsi sopimuksen äänestyksessä 478-39 heinäkuussa 2012. Päätös lopettaa sopimuksen voimaantulon Euroopan unionin alueella.


title: Anti-Counterfeiting Trade Agreement

text: Sopimusneuvottelut on pääasiassa käyty suljetuin ovin Euroopan komissiossa, eivätkä neuvottelujen asiakirjat ole olleet julkisia. Euroopan parlamentti on kritisoinut tätä menettelytapaa ja on vaatinut komissiota julkistamaan sopimukseen liittyvät asiakirjat. Lissabonin sopimus suo Euroopan parlamentille veto-oikeuden ACTA:n kaltaisiin kansainvälisiin sopimuksiin sekä velvoittaa komissiota tiedottamaan kansainvälisten sopimusneuvottelujen vaiheista parlamentille. Huhtikuussa 2010 Euroopan komissio julkaisi sopimusluonnoksen Euroopan parlamentin painostuksesta. Euroopan parlamentti linjasi päätöksessään 10. maaliskuuta 2010 selkeällä enemmistöllä, äänin 663-13 , että komission tulee julkaista ACTA-sopimuksen sisältö tai parlamentti käy oikeustoimiin komissiota vastaan. Samassa päätöksessä parlamentti vaatii, ettei ACTA-sopimus saa rajoittaa EU-kansalaisten sananvapautta tai yksityisyydensuojaa. Parlamentti vaatii myös, ettei sopimuksella oikeuteta tulleja luvatta tutkimaan tai takavarikoimaan rajaa ylittävien ihmisten kannettavia laitteita. Sopimus ei myöskään saa edellyttää niin sanottuun kolmannen rikkomuksen periaatteeseen perustuvia menettelyjä, joissa internetyhteys voitaisiin katkaista ilman tuomioistuinkäsittelyä. Parlamentti haluaa korostaa, että sopimus keskittyisi vain tuoteväärennöksiin ja jättäisi laittoman tiedostojen jakamisen sopimuksen ulkopuolelle. Parlamentti ei halua, että sopimus estäisi kohtuuhintaisten ja turvallisten lääkkeiden maailmanlaajuista saatavuutta.


title: Anti-Counterfeiting Trade Agreement

text: Huhtikuussa 2010 julkaistun sopimusluonnoksen perusteella sopimus jakautuu seuraaviin osiin:Sopimus tavoittelee ratkaisuja seuraaviin ongelmiin:ACTA-sopimusneuvottelut ovat herättäneet merkittävästi keskustelua internetin keskustelupalstoilla sekä blogosfäärissä. Ihmiset ja järjestöt ovat huolissaan siitä, miten sopimus vaikuttaa ihmisoikeuksiin ja yksityisyyteen. Suomessa Electronic Frontier Finland on kritisoinut sopimusneuvottelutapaa, läpinäkyvyyttä sekä sopimuksen vaikutusta ihmisoikeuksiin lausunnossaan Liikenne- ja viestintävaliokunnalle. Kansainvälisesti sopimusta on kritisoitu samoista syistä usean ihmisoikeusjärjestön allekirjoittamassa avoimessa kirjeessä EU-päättäjille. Kansainvälistä kritiikkiä on myös esittänyt Free Software Foundation, joka kokee sopimuksen uhkana vapaiden ohjelmistojen levitykselle ja käyttömahdollisuuksille. Suomessa kritiikkiä on esittänyt myös Vihreiden Heidi Hautala sekä Piraattipuolue . EU:n sisällä Ruotsi on kritisoinut niitä sopimuksen kohtia, joilla laajennetaan palveluntarjoajien vastuuta. Ruotsin alivaltiosihteeri Magnus Graner kertoi, ettei Ruotsi hyväksy mitään palveluntarjoajiin kohdistuvia laajennuksia, jotka ovat ristiriidassa nykyisen lainsäädännön kanssa.


title: Iina Kuustonen

text: Iina Kuustonen (s. 18. huhtikuuta 1984 Helsinki) on suomalainen näyttelijä.


title: Iina Kuustonen

text: Kuustonen on esiintynyt muun muassa elokuvissa "Viikossa aikuiseksi" (2015), "Kesäkaverit" (2014), "Nuoren Wertherin jäljillä" (2013), "Rölli ja kultainen avain" (2013), "Kekkonen tulee!" (2013) ja "8 päivää ensi-iltaan" (2008). Televisiossa hänen tärkeimpiä roolejansa on nähty muun muassa ohjelmissa "Kingi" (2015), "Putous" (2011–2014), "Syke" (2014–2017), "Klikkaa mua" (2014), "Helsingin herra" (2012) ja "Kimmo" (2012–2017). Hänet on palkittu Kultainen Venla -palkinnolla vuoden 2012 parhaana naisnäyttelijänä rooleistaan "Helsingin herra" ja "Putous" -sarjoissa.


title: Iina Kuustonen

text: Kuustonen opiskeli Helsingin Teatterikorkeakoulussa, josta hän valmistui teatteritaiteen maisteriksi keväällä 2011.


title: Iina Kuustonen

text: Kuustonen on esiintynyt teatterissa "Pirkko & Åke" -näytelmän toisessa pääroolissa Pirkko Mannolana. Hän on esiintynyt teatterissa myös Ryhmäteatterin Ronja Ryövärintytär -näytelmässä ja Espoon kaupunginteatterin Kojoottikuu -musiikkiteatteriesityksessä. Kuustonen on tehnyt myös äänirooleja useissa suomeksi jälkiäänityselokuvissa kuten "Kung Fu Panda" (2008), "Näin koulutat lohikäärmeesi" (2010) ja "Croodit" (2013).


title: Iina Kuustonen

text: Muusikko Mikko Kuustonen on Iina Kuustosen isä. Myös Iina Kuustosen sisar Minka Kuustonen on näyttelijä. Kuustonen on kihloissa Sebastian Rejmanin kanssa ja heillä on syyskuussa 2016 syntynyt poika ja tammikuussa 2019 syntynyt tytär. Hän on ollut aiemmin avoliitossa näyttelijä Kai Vaineen kanssa.


title: Iina Kuustonen

text: Lähde


title: Tom Zutaut

text: Tom Zutaut (s. Park Forest, Illinois) on yhdysvaltalaisen Geffenin ja Elektra Recordsin manageri, tuottaja sekä kykyjenetsijä. Zutautin suurimmat saavutukset ovat myöhemmin legendaariseksi muodostuneen hard rock -yhtye Guns N' Rosesin löytäminen 1987, sekä Mötley Cruen kiinnittäminen Elektra Recordsiin, sekä maineikkaan bändin managerina toimiminen.


title: Tom Zutaut

text: Vuonna 1981 Zutaut oli vasta uusi manageri Elektra Recordsilla. Zutaut löysi uuden omasta mielestään lupaavan yhtyeen Mötley Cruen. Kun Zutaut esitteli bändiä muille managereille he nauroivat, ja sanoivat: "Rock N'Roll on kuollut". Mutta Zutaut piti luottonsa yhtyeeseen, ja kirjasi heidät sisään yhtiöön, ja kuinka ollakaan Mötley Cruesta tuli iso menestys. Muutamia vuosia myöhemmin Zutaut kuuli uudesta Guns N'Roses -nimisestä yhtyeestä, joka oli kerännyt paljon mainetta Hollywoodin klubeissa, ja päätti käydä katsomassa. Yhtyeen kyvyistä vakuuttuneena Zutaut "varoitti" muita kykyjenetsijöitä sanomalla että: "Guns N'Roses haisee!", ja kirjasi bändin Elektralle. Yhtyeestä Mötley Cruen tavoin tuli todella suuri menestys. Musiikki


title: Tom Zutaut

text: Elokuva


title: Korn shell

text: Korn shell (lyhyesti ksh) on David Kornin (AT&T Bell Laboratories) 1980-luvulla kehittämä Unix-komentotulkki. Sen ominaisuuksiin lukeutui muun muassa komentohistoria. David Korn kehitti sovelluksen alun perin juuri helpottamaan työtään AT&T:ssä.


title: Pyrstösirkut

text: Pyrstösirkut ("Emberizoides") on tangaroiden heimoon kuuluva varpuslintusuku. Pyrstösirkkujen sukuun kuuluu BirdLifen mukaan kolme lajia.


title: Salkku

text: Salkku on kahvallinen suorakulmion muotoinen kuljetus- ja säilytyslaukku, joka soveltuu hyvin papereiden kuljettamiseen, niinpä se on yleinen varsinkin virkamiesten sekä yrittäjien että muiden liikkeenharjoittajien keskuudessa. Ulkopintamateriaaliltaan salkku on yleensä keinonahkaa. Salkussa voi olla myös numerolukko, sillä työkäytössä salkku saattaa sisältää hyvinkin tärkeää ja salassa pidettävää tietoa.


title: Salkku

text: Salkkutyyppien nimityksiä ovat:


title: Gibson J-200

text: Gibson J-200 on Gibsonin valmistama teräskielinen akustinen kitara, joka tuli tuotantoon vuonna 1938.


title: Gibson J-200

text: Elvis Presley ja Lefty Frizzell kuuluivat sen tunnetuimpiin käyttäjiin.


title: Mary Elizabeth Winstead

text: Mary Elizabeth Winstead (s. 28. marraskuuta 1984 Rocky Mount, Pohjois-Carolina) on yhdysvaltalainen näyttelijä, joka tunnetaan rooleistaan useissa kauhuelokuvissa. Winstead tunnetaan myös muiden genrejen elokuvista, kuten "Sky High", "Bobby", "Die Hard 4.0" ja "Scott Pilgrim vastaan maailma".


title: Mary Elizabeth Winstead

text: Winstead syntyi Pohjois-Carolinassa ja varttui Salt Lake Cityssä, Utahissa. Hänen vanhempansa ovat James Ronald Winstead ja Betty Lou (o.s. Knight) ja hän on nuorin viidestä lapsesta. Winsteadin isoisä oli elokuvatähti Ava Gardnerin serkku. Winstead opiskeli nuorena balettia ja lauloi kuorossa, mutta joutui lopulta jättämään baletin pituutensa takia. Hän myös oli suurimman osan lukioajasta kotiopetuksessa. Ensimmäiset roolinsa Winstead teki Broadway-näyttämöllä sekä televisiosarjoissa vuodesta 1997 alkaen. Hänen ensimmäinen merkittävä osansa oli Walt Disney -elokuvassa "Sky High" (2005), jossa hänellä oli antagonistin rooli. Elokuva oli yleisö- ja arvostelumenestys.


title: Liettuan presidentti

text: Liettuan presidentti () on Liettuan valtionpäämies. Presidentti valitaan viiden vuoden välein presidentinvaaleissa. Jos kukaan ehdokkaista ei saa yli puolta äänistä ensimmäisellä kierroksella, järjestetään toinen kierros kahden eniten ääniä saaneen ehdokkaan kesken. Presidenttinä on toiminut 12. heinäkuuta 2009 lähtien Dalia Grybauskaitė.


title: Shane Atkinson

text: Shane Atkinson on uusiseelantilainen roskapostittaja, joka tuli tunnetuksi New Zealand Herald -lehdessä olleesta artikkelista. Hän oli lähettänyt parhaimmillaan päivässä noin 100 miljoonaa viestiä, joissa mainostettiin peniksensuurentamispillereitä.


title: Shane Atkinson

text: Christchurchista kotoisin oleva Shane Atkinson tuomittiin veljensä kanssa vuonna 2008 edellisenä vuonna säädetyn roskapostilain perusteella. Heidän operaatiossaan on arveltu pahimmillaan liikkuneen kolmasosa maailman roskapostiliikenteestä. Roskapostin aiheuttamiksi kustannuksiksi on arvioitu EU:n osalta 13 miljardia dollaria ja Yhdysvalloissa saman verran. Laskelman perusteena ovat hukkaan mennyt työaika, ylimääräinen kaista, siivousohjelmistot ja työvoima.


title: Howard Carmack

text: Howard Carmack oli ensimmäinen roskapostituksesta vankilatuomion saanut henkilö. Hänet tuomittiin vankilaan ja 20 000 dollarin korvauksiin toukokuussa 2003. Sähköpostiviestejä hän oli lähettänyt noin 825 miljoonaa kappaletta.


title: Tšekin jääkiekkoliitto

text: Tšekin jääkiekkoliitto () on Tšekissä jääkiekkoa hallinnoiva järjestö. Liitto ylläpitää Tšekin jääkiekkomaajoukkuetta.


title: Luettelo televisiosarjan Ben 10: Ultimate Alien jaksoista

text: Luettelo -sarjan jaksoista. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä.


text: Sarja alkoi Cartoon Networkilta 23. huhtikuuta 2010 Yhdysvalloissa jaksolla nimeltä "Fame". Ensimmäinen tuotantokausi päättyi kaksiosaiseen jaksoon "Absolute Power". Ensimmäinen tuotantokausi käsitti 20 jaksoa. Toinen tuotantokausi alkoi jaksolla "The Transmogrification of Eunice" 4. helmikuuta 2011. Sarjasta on tuotettu tähän menneessä 52 jaksoa.


title: Gibson EDS-1275

text: Gibson EDS-1275 on Gibsonin valmistama kaksikaulainen sähkökitara.


title: Gibson EDS-1275

text: EDS-1275:den edeltäjä oli EMS-1235. Vuosina 1958-1961 niitä valmistettiin erityistilauksina joissa oli kaksi kuuden kielen kaulaa. Mallia, jossa oli neljän kielen ja kuuden kielen kaulat, kutsuttiin EBS-1250:ksi.


title: Gibson EDS-1275

text: EDS-1275:ttä pidetään "kaksikaulaisena SG:nä" sillä sen rungon malli muistuttaa SG:tä. Tätä kitaraa oli saatavilla mustana, kirsikanvärisellä petsillä, "sunburstilla" ja valkoisena.


title: Gibson EDS-1275

text: Vuonna 1963 suunniteltiin Gibson SG jossa oli kaksi kaulaa. Tämä malli oli saatavilla vuoteen 1968 asti ja sitä alettiin valmistaa uudelleen vuosina 1974-1998, monella eri värillä. Siitä lähtien Alpine White ja Cherry Red -versiot on tehty Nashvillessä, Tennesseessä.


title: Gibson EDS-1275

text: EDS-1275 ei koskaan myynyt suuria määriä. Chicagolaisen blues-muusikon, Earl Hookerin, on nähty pitävän yhtä kädessään vuoden 1969 albumien "Two Bucks and a Roach" ja "The Moon is Rising," sekä myös Elvis Presleyn on nähty käyttävän EDS:ää vuoden 1966 elokuvassa "Spinout". Charlie Whitney käytti vuoden 1966 EDS:ää soittaessaan Family-yhtyeessä.


title: Gibson EDS-1275

text: 1970-luvun alussa jazz-muusikko John McLaughlin Käytti EDS-1275:ttä soittaessaan Mahavishnu Orchestra -yhtyeessä. Hän käytti tuohon aikaan 100 watin Marshall vahvistinta


title: Gibson EDS-1275

text: Myös Led Zeppelinin Jimmy Page käytti EDS:ää, etenkin ""Stairway to Heavenin"" live-esityksissä.


title: Gibson EDS-1275

text: Nykyinen malli on saatavilla Gibson Custom Shopista tilaamalla. Nykyisessä mallissa on 20 nauhaa kummassakin kaulassa.


title: Gibson EDS-1275

text: Epiphone tekee omaa versiota klassisesta kitarasta. Epiphonen mallinumero on G-1275.


title: Gibson EDS-1275

text: Japanilainen Ibanez teki kitaramallia joka oli Gibsonin inspiroima. Sitä tehtiin vuosina 1974-1976. Mallin nimi oli Double Axe.


title: Elektrum

text: Elektrum on kullan ja hopean metalliseos, jonka hopeapitoisuus on 20–35 prosenttia. Luonnossa esiintyvässä elektrumissa esiintyy yleensä myös kuparia, rautaa, palladiumia, vismuttia ja joskus joitain muitakin metalleja. Elektrumin väri vaihtelee sen hopeapitoisuudesta riippuen valkokultaisesta messinkiseen.


title: Elektrum

text: Elektrumista tehtiin varhaisimmat tunnetut läntisen maailman kolikot. Metalliseoksen tärkein lähde muinaisina aikoina oli Lyydia, jossa sitä löytyi Paktolusjoelta.


title: Elektrum

text: Nimi on yleisessä käytössä, mutta virallisesti elektrumia ei ole hyväksytty omaksi mineraalilajikseen.


title: Domino Theory

text: Domino Theory on fuusiojazz-yhtye Weather Reportin kahdestoista studioalbumi, joka julkaistiin vuonna 1984 Columbia Recordsilla.


title: Domino Theory

text: Albumi nousi Yhdysvalloissa Billboard 200 -listan sijalle 136.


title: Domino Theory

text: Kaikki kappaleet kirjoittanut Joe Zawinul, ellei toisin mainittu.


title: AMPLE

text: AMPLE on kahden ohjelmointikielen nimi.


title: AMPLE

text: AMPLE (Advanced Music Production Language and Environment) oli FORTH-tyylinen pinoon perustuva ohjelmointikieli 500/5000-sarjan syntetisaattoreita varten BBC Microcomputer -tietokoneille.


title: AMPLE

text: Kielessä kirjaimet a-g merkitsevät nuotteja. Vaihto isoihin kirjaimiin nostaa ääntä oktaavilla ja pieniin kirjaimiin laskee sitä oktaavilla.


title: AMPLE

text: AMPLE (Advanced Multi-Purpose LanguagE) on dynaamisesti tyypitetty C:tä muistuttava skriptauskieli Apollo/Domain-tietokoneille. Sen ominaisuuksiin lukeutuvat muun muassa vektorityypit.


title: AMPLE

text: function hello()


title: SiMPLE

text: SiMPLE (rekursiivinen lyhenne sanoista Simple Modular Programming Language & Environment) on sovelluskehitinjärjestelmä, joka luotiin antamaan helpot ohjelmointivalmiudet kaikille, erityisesti ei-ammattilaisille. Sen kehityksen aloittivat Bob Bishop ja Rich Whicker käyttäen BASIC-ohjelmointikieltä pohjana.


title: Noop

text: Noop on Googlen uusi projekti, jonka tavoitteena on kehittää uusi ohjelmointikieli. Noop yrittää sekoittaa "vanhojen" ja "uusien" kielten parhaat ominaisuudet. Noop toimii tällä hetkellä alustalla Java Virtual Machine.


title: Sydänperä

text: Sydänperä (joskus myös Syväperä) on kylä Mynämäen kunnan Mietoisissa, Varsinais-Suomessa. Sydänperän naapurikyliä ovat Soukko, Aarlahti, Hietamäki, Nummi ja Antikkala. Kylä on harvaan asuttu.


title: Sydänperä

text: Kylän kantatila sijaitsee pienellä mäellä ja kylän Mynälahden laaksossa olevat pellot ympäröivät sitä. Sydänperä oli 1500-luvun alussa yhden manttaalin suuruinen rälssi. Sittemmin se siirtyi kuninkaan perintöomaisuudeksi. Tila oli 1600-luvun puolen välin aikoihin hetken jaettuna kahtia, jolloin se toimi muun muassa kersantin virkatalona. Vuoteen 1930 asti tila oli vuokraajan viljelemä valtion kruununtila. Kylässä oli 1900-luvun alussa muutamia mäkitupalaisia ja itsellisiä. Vuonna 1929 Sydänperästä lohkottiin Järvelä-niminen tila, joka liitettiin myöhemmin osaksi Karjalan kuntaa.


title: MBL

text: MBL on ohjelmointikieli kääntäjän rakenteen opettamiseen. Sen kehitti John Aycock University of Calgary:ssa.


title: Herbert Schoen

text: Herbert Schoen (18. toukokuuta 1929 Luckenwalde – 8. huhtikuuta 2014 Berliini) oli saksalainen jalkapalloilija.


title: Herbert Schoen

text: Schoen aloitti jalkapallon paikallisessa SG Luckenwalde-Südissä vuonna 1939. Hän pelasi seurassa vuoteen 1948 saakka ja siirtyi seuraavana vuonna SG Volkspolizei Potsdamiin. Vuonna 1950 hän siirtyi vastaperustettuun SG VP Dresdeniin. Schoen pelasi seurassa neljä kautta voittaen DDR-Oberligan mestaruuden vuonna 1953. Vuonna 1954 valtio pakkosiirrätti Dresdenin joukkueen Berliiniin, jonne perustettiin SC Dynamo Berlin. Schoen pelasikin seurassa neljän kauden ajan. Vuonna 1959 hän siirtyi alasarjoissa pelanneeseen Dynamo Hohenschönhauseniin ja lopetti uransa kolmen kauden jälkeen.


title: Herbert Schoen

text: Schoen pelasi DDR:n jalkapallomaajoukkueessa kaksitoista ottelua. Vuosina 1956–1957 hän toimi myös maajoukkueen kapteenina.


title: Gotlanninajokoira

text: Gotlanninajokoira on ketun ja jäniksen metsästykseen käytettävä ruotsalainen koirarotu. Luonteeltaan se on eloisa ja tarkkaavainen.


title: Gotlanninajokoira

text: Rotu ei kuulu FCI:n piiriin. Ruotsissa ja Suomessa se luokitellaan ryhmään 6, ajavat koirat.


title: Gotlanninajokoira

text: Keltainen gotlanninajokoira polveutuu todennäköisesti saksalaisista ajokoirista, joihin on sekoittunut ruotsalaisia ajokoirarotuja. Ensimmäinen rotumääritelmä laadittiin vuonna 1920. Vuonna 1929 rotumääritelmä kuitenkin lakkautettiin ja gotlanninajokoira yhdistettiin smoolanninajokoiraan. Tämäkään ratkaisu ei ollut kovin pitkäaikainen, sillä vuonna 1934 tehtiin päätös, että keltaiset smoolanninajokoirat kuuluvat hamiltoninajokoiriin. Vuodesta 1990 lähtien gotlanninajokoiria on rekisteröity väliaikaiseen rekisteriin, ja ne voivat osallistua näyttelyihin ja metsästyskokeisiin.


title: Gotlanninajokoira

text: Gotlanninajokoira on yleisvaikutelmaltaan kuiva, jalo ja kevyt, mutta kuitenkin vahva. Sen tulee olla sopusuhtaisesti rakentunut, hieman suorakaiteen muotoinen. Pää on pitkänomainen. Otsa on hieman kaareva ja kohtalaisen leveä. Niskakyhmy on vain hieman ulkoneva ja otsapenger vähäinen, mutta selvästi erottuva.


title: Gotlanninajokoira

text: Purennan tulee olla leikkaava. Silmät ovat kirkkaat ja mieluiten tummanruskeat. Korvat ovat ylös kiinnittyneet, ja koiran ollessa tarkkaavainen ne saavat kohota vain hieman kallolinjan yläpuolelle. Häntä on lähes selkälinjan jatkeeksi kiinnittynyt ja kintereisiin ulottuva, tyvestään vahva ja asennoltaan suora tai loivasti sapelinmuotoinen.


title: Gotlanninajokoira

text: Gotlanninajokoiran karvan tulee olla vahvaa, jäykkää ja tiiviisti rungonmyötäistä. Koiralla voi olla aluskarvaa. Päässä, korvissa ja raajojen alaosassa karva on lyhyempää kuin muualla. Väriltään koira on aina kellanruskea. Valkoista tulee olla kuonossa, kaulan alapuolella, rinnassa, hännänpäässä ja käpälissä. Yksittäisten tummien karvojen esiintyminen selässä on sallittua. Kirsu on aina musta.


title: Embedded SQL

text: Embedded SQL (suom. Sulautettu SQL) on menetelmä, jossa yhdistyvät ohjelmointikielien laskentateho ja SQL:n tietokantamanipulointiominaisuudet. Sen avulla voidaan yhdistää SQL-lauseita suoraan ohjelmakoodiin.


title: ML/I

text: ML/I (Macro Language One) on yleiskäyttöinen makroprosessori. Sen kehitti vuonna 1966 Peter J. Brown. ML/I on edelleen käytössä korkeasta iästään huolimatta.


title: Rootkit

text: Rootkit eli piilohallintaohjelma on ohjelmisto, joka asentuu tietokoneelle hyökkääjän saatua sen hallintaansa. Piilohallintaohjelma on myös usein troijalainen, joka välitetään toisen ohjelmiston avulla asennettavaksi. Yleensä piilohallintaohjelmat pyrkivät piilottamaan itsensä asentumalla itse käyttöjärjestelmään jonkin siinä olevan tietoturva-aukon avulla, sekä tuhoamalla jäljet tartunnasta ja piilottamalla tietokoneella olevat vieraat prosessit tai verkkoyhteydet. Piilohallintaohjelmaan kuuluu usein etähallintamahdollisuus (takaovi).


title: Romantic Warrior

text:
Romantic Warrior on fuusiojazz-yhtye Return to Foreverin kuudes studioalbumi, joka julkaistiin vuonna 1976 Columbia Recordsilla.
myös


title: Kotelon modaus

text:
Kotelon modaus (englanniksi "case modification", lyhyesti "case modding") tarkoittaa tietokoneen tai pelikonsolin kotelon muokkaamista ei-standardoidulla tavalla. Kotelon modausta harjoittavat erityisesti laiteharrastajat, jotka usein pyrkivät modauksen avulla havainnollistamaan tietokoneen tehokkuutta. Koteloja modataan myös esteettisistä syistä. Kotelon modauksen tarkoituksena voi olla myös tietokoneen suorituskyvyn parantaminen.
Ikkunamodeja ja valomodeja käytetään usein yhdessä, sillä niiden avulla tietokoneen sisäiset komponentit tulevat hyvin näkyviin. Valomodi ilman ikkunamodia ei ole yhtä yleinen, tosin sitäkin käytetään uudistamaan tavallisen näköistä koteloa: valo hohtaa kotelon rei'istä ja koloista, mitä esteettisen vaikutelman ohella voidaan käyttää hyödyksi esim. yövalaistuksessa.
2000-luvun aikana erilaiset kotelomodifikaatiot ovat yleistyneet Suomessa valtaisasti LAN-partyjen myötä. Useissa verkkopelitapahtumissa järjestetään kilpailuja, joissa valitaan tapahtuman tyylikkäin tietokoneen kotelo. Pisteisiin vaikuttavat usein tuoreet ideat, laadukas työn jälki ja näyttävä toteutus.


title: Pyhän Johanneksen katedraali (Varsova)

text: Pyhän Johanneksen katedraali on katedraali Varsovan vanhassa kaupungissa Jesuiittakirkon vieressä ja yksi kaupungin vanhimmista kirkoista. Se on rakennettu alkujaan 1300-luvulla, mutta sitä on uudistettu ja jälleenrakennetu moneen kertaan. Katedraali oli paikka jossa kuninkaat ja kuninkaalliset kruunattiin, ja sinne on haudattu monia Puolan merkkihenkilöitä.


title: Pyhän Johanneksen katedraali (Varsova)

text: Saksalaiset tuhosivat kirkon Varsovan kansannousun aikana ja se rakennettiin uudelleen sodan jälkeen. Jlleenrakennuksen tavoitteena oli kirkon alkuperäinen gotiikan ajan ulkoasu, ei sotaa edeltänyt barokkikirkko. Muun kaupungin ohella se on UNESCOn maailmanperintöluettelossa.


title: Pyhän Johanneksen katedraali (Varsova)

text: Katedraaliin on haudattu Puolan viimeinen kuningas Stanislaus II Poniatowski, Nobelin kirjallisuuspalkinnon saaja Henryk Sienkiewicz, presidentti Gabriel Narutowicz ja kardinaalit August Hlond ja Stefan Wyszyński.


The Simpsons: Bart vs. the Space Mutants on Acclaimin julkaisema Simpsonit-aiheinen tasohyppely, joka on julkaistu vuonna .


title: The Simpsons: Bart vs. the Space Mutants

text: Peli julkaistiin aluksi ZX Spectrumille, Amstrad CPC:lle, Commodore 64:lle Commodore Amigalle ja DOS:lle. Ocean Software julkaisi pelin Atari ST:lle ja Acclaim Entertainment NES:lle ja vuotta myöhemmin Sega Master Systemille, Mega Drive/Genesikselle ja käsikonsoli Sega Game Gearille Acclaimin "Flying Edge" -merkinnällä. On olemassa myös samanniminen LCD-peli.


text: Acclaim tuotti pelille kaksi virallista jatko-osaa: "" ja "" NES:lle. Sen jälkeen julkaistiin monta muuta "Simpsonit"-aiheista videopeliä. Sarjaan kuuluu kaksikymmentäkaksi peliä, viimeisimpänä vuoden 2007 "The Simpsons Game". Lisenssi on tosin ollut monilla eri kustantajilla.


title: Pimco

text: Pacific Investment Management Company, LLC (PIMCO) on yhdysvaltalainen pääomasijoitusyhtiö. Se pyörittää muun muassa Total Return Fundia, joka on noin 200 miljardin dollarin pääomallaan maailman suurin sijoitusrahasto. Vuoden 2009 aikana Pimcon hallinnoima sijoitusomaisuus ylitti biljoona dollaria.


title: Pimco

text: Pimcolla on toimistot Newport Beachissa, New Yorkissa, Amsterdamissa, Singaporessa, Tokiossa, Lontoossa, Sydneyssä, Münchenissä, Zürichissä, Torontossa ja Hongkongissa.


title: Pimco

text: Maailman suurin rahoituspalveluiden tarjoaja, saksalainen Allianz osti Pimcon vuonna 2000.


title: Pimco

text: 16. toukokuuta 2007 Pimco palkkasi entisen Yhdysvaltain keskuspankin puheenjohtajan Alan Greenspanin eritysneuvonantajakseen.


title: Martin Pettersson

text: Martin Lennart Pettersson () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana.


title: Martin Pettersson

text: Petterssonin vanhemmat olivat työnjohtaja Anders Johan Pettersson ja Maria Lovisa Thel. Hän kävi neljä luokkaa kansakoulua ja Lithenin yksityistä kauppakoulua Helsingissä.


title: Martin Pettersson

text: Pettersson työskenteli konttoristina Pietarsaaressa ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 1. komppaniaan 8. joulukuuta, 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin pataljoonan rintamakomennuksen jälkeen pataljoonan 1. konekiväärikomppaniaan 9. heinäkuuta, 1917.


title: Martin Pettersson

text: Pettersson astui Suomen Valkoisen armeijan palvelukseen Saksassa 7. helmikuuta, 1918. Hänet ylennettiin luutnantiksi sen jälkeen kun hän oli vannonut sotilasvalan ja allekirjoittanut palvelusitoumuksen. Hän saapui takaisin takaisin Suomeen jääkärien etujoukon mukana Vaasaan 18. helmikuuta, 1918. Vaasasta hänet komennettiin joukkueenjohtajaksi 1. Jääkärirykmentin 1. jääkäripataljoonan konekiväärikomppaniaan. Hän osallistui sisällissodan taisteluihin Lempäälässä, jossa hän haavoittui 16. huhtikuussa, 1918, ja Säiniöllä sekä Viipurissa.


title: Martin Pettersson

text: Kenties näkyvimpänä kunnianosoituksena toiminnastaan koko Suomen sisällissodan aikana, Lehtonen määrättiin jäseneksi kolmimiehiseen jääkäreiden lipunkantopartioon Helsingissä valkoisten joukkojen voitonparaatissa 16. toukokuuta, 1918, yhdessä jääkärivänrikki Einar Hackzellin (myöhemmin jääkäriluutnantti Hakasalo) ja jääkäriluutnantti Julius Lehtosen kanssa, perässään marssineen ""15.000 mieheen nousevan armeijan"" kärjessä.


title: Martin Pettersson

text: Pettersson määrättiin sisällissodan jälkeen suoritetussa armeijan uudelleen järjestelyssä aluksi Suomen valkoisen kaartin 1. konekiväärikomppaniaan, josta hänet siirrettiin myöhemmin 3. konekiväärikomppaniaan. Suomen valkoisesta kaartista hänet siirrettiin elokuussa vuonna 1918 Helsingin jalkaväkirykmenttiin, josta muodostettiin myöhemmin ensin Itämeren jalkaväkirykmentti 1 ja myöhemmin Porin rykmentti. Hän toimi rykmentissä 2. konekiväärikomppanian päällikkönä. Porin rykmentistä hänet siirrettiin 27. huhtikuuta, 1921, alkaen 2. erillisen konekiväärikomppanian päälliköksi. Pettersson erosi armeijasta 1. syyskuuta, 1922, ja työskenteli sen jälkeen liikemiehenä kuolemaansa saakka.


title: Idumea (muinaismaakunta)

text: Idumea oli liiviläisten ja latgallien sekaisin asuttama muinaismaakunta Latviassa. Nimitys Idumea tulee ehkä liivin kielen itäistä maata tarkoittavista sanasta "idumaa". Idumean keskus oli Straupen kaupunki, jonne tuli myös alueen ensimmäinen kirkko. Idumea mainitaan Henrikin Liivinmaan kronikassa, jossa siitä puhutaan paikallisten käännyttämisen yhteydessä. Maakunnan on oletettu muodostuneen 1000-luvulla ja sen asema itsenäisenä alueena päättyi vuoteen 1206, jolloin se joutui Saksalaisten ristiretkeläisten käsiin.


title: Livones Veinalenses

text: Livones Veinalenses oli Henrikin Liivinmaan kronikassa mainittu nimitys Väinäjoen liiviläisten asuttamalle muinaismaakunnalle. Aluetta kutsuttiin myös nimellä ""Livonia"", mutta tämä nimitys yleistyi tarkoittamaan koko Väiväjoen pohjoispuolista Latviaa, sekä Viron etelä-osia. Maakunta ulottui suurin piirtein nykyisen Riian alueelta Aizkraukleen. Alueen keskus oli Ykskylä, jonne piispa Meinhard perusti alueen ensimmäisen kirkon vuonna 1184. Vuonna 1187 sinne tuli piispanistuin, joka siirtyi vuonna 1201 Riian kaupunkiin. Ennen kuin alue siirtui kokonaan saksalaisen vallan alle se oli ollut muodollisessa verovelvollisuudessa Polotskin ruhtinaalle. Alueen liiviläiset kapinoivat Akon johdolla vuonna 1206, mutta saksalaisten ristiretkeläisten sekä heidän kristittyt liiviläiset liittolaiset onnistuivat kukistamaan kapinan.


title: Toreida

text: Toreida oli liiviläisten asuttama muinaismaakunta Latviassa. Maakunnan läpi virtaava Koivajoki jakoi sen Kaupon hallitsemaan etelä- ja Dabrelin hallitsemaan pohjoisosaan. Kauppo kääntyi kristinuskoon ja hänestä tuli Saksalaisten ristiretkeläisten tärkeä liittolainen. Saksalaiset rakensivat Turaidan linnan, jonka rauniot ovat edelleen pystyssä. Maakunnan nimitys on ehkä juontunut Skandinaavien jumala Thorista, jota palvottiin yleisesti ainakin Saarenmaalla. Toreidan on arveltu siis tarkoittavan "Thorin pihaa".


title: Tess Slesinger

text: Tess Slesinger (16. heinäkuuta 1905 New York – 21. helmikuuta 1945) oli amerikanjuutalainen kirjailija ja elokuvakäsikirjoittaja.


title: Tess Slesinger

text: Hän opiskeli Ethical Culture Society Schoolissa, Swarthmore Collegessa ja Columbian yliopistossa, missä hän suoritti kandidaatin tutkinnon englannin kielessä vuonna 1925. Hänen ensimmäinen merkittävä työnsä, "Missis Flinders", julkaistiin 1932. Irving Thalberg tarjosi Slesingerille paikkaa käsikirjoittajana 1930-luvun puolivälissä ja Slesingerin käsikirjoittamiin elokuviin kuuluvat muiden muassa "Hyvä maa" (1937), "Tanssi, tyttö, tanssi" (1940) ja "Brooklynissä kasvoi puu" (1945).


title: Tess Slesinger

text: Slesinger avioitui Frank Davisin kanssa vuonna 1936 ja liitosta syntyi kaksi lasta: Peter (s. 1937) ja Jane (s. 1938). Slesinger kuoli syöpään 39-vuotiaana ja hän oli kuolemansa jälkeen ehdolla parhaan sovitetun käsikirjoituksen Oscar-palkinnon kategoriassa vuonna 1946.


title: Rocafortin metroasema

text: Rocafort on vuonna 1926 rakennettu Barcelonan metron linjan 1 asema. Se sijaitsee Eixamplen alueella Gran Via de les Corts Catalanes- ja Carrer de Rocafort -katujen risteyksen alla.


title: Daniel Killer

text: Daniel Pedro Killer (s. 21. joulukuuta 1949, Rosario) on entinen argentiinalainen jalkapalloilija, joka kului maailmanmestaruuden 1978 saavuttaneeseen Argentiinan joukkueeseen puolustajana. Daniel ja hänen veljensä Mario Killer pelasivat Rosario Centralin joukkueessa, joka voitti Argentiinan Primera Divisiónin mestaruuden.


title: Fredrik Franson

text: Fredrik Franson syntyi 17. kesäkuuta 1852 Pershyttanissa Västmanlandissa. Hän kävi Örebron yli-alkeiskoulun ja muutti vanhempiensa sekä veljensä Augustin ja siskopuolensa Annan kanssa Ruotsista Amerikkaan syksyllä 1869, jonne oli jo aiemmin muuttanut kaksi Fransonin veljeä, ja Eric, ja asettuivat Saundersin kaupunkiin, Nebraskan osavaltioon. He asuivat Roland Nelson -nimisellä tilalla, kolme mailia Meadista pohjoiseen.


title: Fredrik Franson

text: Fredrik Franson sairastui ja tuli pian sen jälkeen uskoon. Vuonna 1875 Fredrik Franson kastettiin ja hän liittyi Estinan Baptistikirkkoon Nebraskassa. Kuuluisan saarnaajan D. L. Moodyn palattua saarnamatkaltaan Englannista Chicagoon 1876, Fredrik Franson matkusti hänen luoksensa tutustumaan Moodyyn ja hänen toimintaansa.Fredrik Franson toimi evankelistana Amerikassa kuuden vuoden ajan ja sen jälkeen hän matkusti Ruotsiin v. 1881.


title: Fredrik Franson

text: Fredrik Franson kävi Helsingissä 1888 pitäen Vapaakirkossa evankelistakurssin, joka oli kolme viikkoa kestävä raamatunlukemisjakso uskoville, jotta he voisivat toimia evankelistoina. Evankelistakurssille osallistui noin 50-60 henkeä eri puolilta Suomea ja muutamia Inkeristäkin. Fredrik Fransonin puheet tulkattiin Suomeksi.


title: Fredrik Franson

text: Ensimmäisessä puheessaan Fredrik Franson kertoi evankelistakurssin tarkoituksesta näin: ""Tarkoituksena on tällä jaksolla on 1) oppia, miten parhaiten voidaan voittaa sieluja Herralle ja johtaa pienempiä kokouksia; 2) esittää Raamatun eri paikoista nuolia, jotka sattuvat ihmisten sydämeen ja 3) osoittaa kuinka jälkikokouksissa on puhuteltava murheellisia.""


title: Fredrik Franson

text: Näiden kurssien vaikutuksesta Anna Massinen ja Ilma Mansner lähtivät evankelistan työhön, kierrellen eri puolilla Suomea evankeliumia julistamassa.


title: Fredrik Franson

text: Iltaisin pidettiin herätyskokouksia, joissa kävi hyvin paljon väkeä. Fredrik Fransonin pitämät ns. jälkikokoukset olivat tuohon aikaan uusi käytäntö ja niissä useimmat kurssilaiset ja muutamat uskoontulleet ihmiset todistivat. Fredrik Franson ja seurakuntalaiset keskustelivat uskosta kiinnostuneiden ihmisten kanssa ja silloin syntyi väittelyitä ja järjestyshäiriöitä. Levottomat kokoukset herättivät huomiota, lehdetkin kirjoittivat niistä ja yhä enemmän väkeä saapui kokouksiin. Yliopiston opettajat, ylioppilaat ja papitkin tahtoivat tulla itse kuulemaan mitä kokouksissa opetettiin.


title: Fredrik Franson

text: Kokouksissa ilmenneiden järjestyshäiriöiden vuoksi, liikkui huhuja siitä, että poliisi aikoo kieltää kokouksien pitämisen ja sulkea kokoushuoneen. Poliisimestari oli kuitenkin maltillisena ja harkitsevana miehenä päättänyt antaa kokouksien jatkua, koska Fredrik Franson oli Amerikan kansalainen ja pian aikoi lähteä kaupungista.


title: Fredrik Franson

text: Fredrik Fransonin vilkkaiden todistuskokouksien seurauksena vielä pitkän ajan kuluessakin, Vapaakirkon kokouksiin saapui sellaisia uteliaita ihmisiä, jotka tuottivat häiriötä kokouksiin. Fransonin toiminta sai aikaan hajaannuksen Vapaaseurakunnan jäsenten keskuudessa. Constantin Boije, joka oli tutustunut Pelastusarmeijan samantyylisiin kokouksiin ollessaan opintomatkalla Englannissa 1888, oli vaatinut samantapaisten jälkikokouksien järjestämistä jatkossakin, mutta muut vapaakirkolliset saarnamiehet olivat vastustaneet ajatusta.


title: Fredrik Franson

text: Pelastusarmeijan aloitettua toimintansa Suomessa, tämä Fransonista alkanut levottomien todistuskokouksien käytäntö ilmeni Pelastusarmeijan keskuudessa, jonne siirtyi vapaaseurakunnasta sellaisia henkilöitä, jotka olivat innostuneita tuollaisista kokouksista.


title: Fredrik Franson

text: C. J. Hildenin rakennuttaman vapaakirkollisen rukoushuoneen tuhouduttua tulipalossa helmikuussa 1888, C. J. Hilden oli rakennuttanut sen tilalle uuden suuremman rukoushuoneen, jonka vihkimistilaisuudessa Fredrik Franson oli läsnä 16.9.1888. Vihkimistilaisuudessa Adolf Edvard Björkenheim piti ruotsinkielisen puheen ja Antti Mäkinen suomenkielisen.


title: Fredrik Franson

text: Vuosina 1884-1885 oli Fransonin työn seurauksena herätystä Tanskassa. Hänen aikaansaannostaan oli myös Norjan Lähetysliiton perustaminen. Hän myös värväsi kymmeniä ruotsalaisia lähetystyöntekijöiksi Kiinan Sisämaanlähetykselle.


title: Fredrik Franson

text: Fredrik Franson perusti 14. lokakuuta 1890 "Scandinavian Alliance Mission" -lähetysjärjestön. Järjestö vaihtoi myöhemmin nimekseen The Evangelical Alliance Mission. Yksi syy järjestön perustamiseen oli Fransonin toive siitä, että myös pienten seurakuntien olisi mahdollista olla mukana lähettämässä lähetystyöntekijöitä. Franson kävi pitämässä kokoussarjoja muun muassa Koreassa ja Kiinassa.


title: Fredrik Franson

text: Franson teki pitkiä matkoja lähetyskentille. Erään tällaisen pitkän matkan jälkeen hän vuonna 1908 matkusti lepäämään ystäviensä luo Idaho Springsiin, Coloradoon. 2. elokuuta 1908 häntä tultiin herättämään aamiaiselle, jolloin huomattiin hänen kuolleen yön aikana. Hautajaiset pidettiin presbyteerikirkossa Nebraskan Colonissa ja ruumis haudattiin Estinan hautausmaalle, Lesharan eteläpuolelle. Myöhemmin hänen ruumiinsa siirrettiin Chicagoon Franson Memorial Buildingiin.


title: Kulttuuri-instituutin seisake

text: Kulttuuri-instituutin seisake (, ) on Valko-Venäjän rautateiden seisake Minskissä. Seisakkeella pysähtyvät sekä Minskin lähiliikenteen Oršan, Asipovitšyn ja Baranavitšy suuntien junat että jotkin pikajunat.


title: Kulttuuri-instituutin seisake

text: Rautatien lipunmyynti seisakkeella sijaitsee maan alla samannimisen Minskin metron Kulttuuri-instituutin aseman tunneliverkostossa. Metroon on näin välitön liityntäyhteys.


title: Ubisort

text:
Ubisort on puolisotilaallinen ryhmä Oaxacassa, Meksikossa. Sillä katsotaan olevan siteitä valtaapitävään PRI-puolueseen.
Ubisort-joukkoja epäillään osallisuudesta tapahtumaketjuun, jossa keskiviikkona 26. huhtikuuta 2010 toistaiseksi varmistamattomat asejoukot väijyttivät ihmisoikeusaktivistien kulkueen, joka oli matkalla tammikuusta saartorenkaassa olleeseen San Juan Copalaan. Kaksi aktivistia kuoli ja 12 on kateissa. Ubisort-joukot sallivat poliisin poistaa ruumiit alueelta. Kuolleet olivat CACTUS-järjestön johtaja Alberta “Bety” Cariño ja suomalainen tarkkailija Jyri Jaakkola. Oaxacan osavaltion poliisi kieltäytyi pelastamasta haavoittuneita, "koska heillä ei ole valtion käskyä tehdä niin."


title: Divisioonakenraali

text: Divisioonakenraali on vanha nimitys divisioonaa komentavalle kenraalille. Aikaisemmin klassisen kolmiojaon perusteella kolme taistelevaa komppaniaa muodosti pataljoonan, kolme taistelevaa pataljoonaa huoltavine ja tukevine perusyksiköineen muodosti rykmentin, ja kolme taistelevaa rykmenttiä tukevine perus- ja joukkoyksiköineen muodosti divisioonan.


title: Divisioonakenraali

text: Myöhemmin kun siirryttiin divisioonajaosta prikaatijakoon, jossa pienin itsenäisen taistelun kykenemään käyvän divisioonan sijasta pienin sotatoimiyhtymä oli prikaati, divisioonakenraalin nimitys muuttui käytännössä kenraalimajurin arvoksi. Myöhemmin virkaiältään vanhimpien everstien tehtäviä siirtyi prikaatikenraalille, jolloin tavallaan divisioonakenraalin tehtävät jakautuivat kenraalimajurin komentaman divisioonaa suuremman kenraalimajurin tehtäviin ja everstin, myöhemmin joissakin tapauksissa prikaatikenraalin komentaman prikaatin tehtäviin. Aikaisemmin pienin sotatoimiyhtymä oli divisioona, sittemmin tätä sotilaslukumäärältään, kirjavahvuudeltaan pienempi prikaati, jota komensi tai saattaa komentaa everstin lisäksi myös prikaatikenraali.


title: Venäjän keisarikunnan ensimmäinen länsiarmeija (1812)

text: Venäjän keisarikunnan ensimmäinen länsiarmeija oli Pietarin suojaksi ryhmitetty Venäjän keisarillisen armeijan yhtymä 1812. Sen vahvuus oli noin 120 210 sotilasta, ja sillä oli noin 580 tykkiä. Sen rintamavastuu käsitti alueen Rossijenysta Lydaan. Ensimmäisen länsiarmeijan tehtävänä oli estää isänmaallisessa sodassa Ranskan keisarikunnan suuren armeijan eteneminen kohti Venäjän keisarikunnan pääkaupunkia, Pietaria, missä se onnistuikin.


text: Ranskan suuri armeija eteni vuoden loppuun mennessä Moskovaan Ranskan keisari Napoleon I:n uskottua, että tämä saisi Aleksanteri I:n taipumaan rauhaan ranskalaisin ehdoin.


text: Myöhemmin Minskin kohdalla Venäjän ensimmäinen ja toinen länsiarmeija yhdistyivät, minkä suuri armeija oli koettanut estää kuitenkaan siinä onnistumatta.


title: North Bay

text: North Bay on kaupunki Ontarion provinssissa Kanadassa. Se sai nimensä sijainnistaan Nipissingjärven pohjoisrannalla. Kaupungin väkiluku on noin 53 966 (2006), ja sen muodostamalla metropolialueella 63 424 asukasta.


title: North Bay

text: North Bayn ystävyyskaupunki on Moncton, New Brunswickissa, Kanadassa.


title: North Bay

text: North Bay sai kaupunkioikeudet vuonna 1891 (town) ja 1925 (city).


title: North Bay

text: Viimeisen jääkauden lopussa aluetta peittänyt Laurentidin jäätikkö alkoi vetäytyä noin 7000 eaa., ja alueelle muodostui suuri jäätikköjärvi. Järvi peitti aluetta noin tuhannen vuoden ajan, minkä jälkeen järvi tyhjeni jääpatojen sulaessa seitsemännellä vuosituhannella eaa. Samoihin aikoihin siellä uskotaan eläneen varhaisia intiaanikulttuurin edustajia, mutta näistä ei olla kuitenkaan toistaiseksi löydetty todisteita. Jäätikköjärven tyhjentymisen jälkeen alueen ilmasto lämpeni huomattavasti, mikä mahdollisti jalopuiden kasvamisen. Pian aluetta peittivätkin laajat metsät (jopa nykyistä pohjoisemmaksi). Tältä ajanjaksolta (noin viides vuosituhat eaa.) on lukuisia arkeologisia löytöjä siellä asuneista intiaaneista, jotka louhivat alueelta kvartsia, kuparia ja piikiveä, joista he valmistivat työkaluja. Lisäksi he kävivät tuotteistaan kauppaa laajan kauppaverkoston avulla muiden alkuperäiskansojen kanssa. Tutkimusmatkailija Samuel de Champlainin apulaisena toiminut nuori Étienne Brûlé tapasi vuonna 1610 ensimmäisenä eurooppalaisena alueen intiaanit. Myöhemmällä tutkimusmatkallaan myös Champlain tapasi alueen intiaanit, joita hän luonnehti ystävällisiksi ja vieraanvaraisiksi.


title: North Bay

text: Lukuun ottamatta alueen intiaaneja ja satunnaisia turkismetsästäjiä, alue oli koskematonta erämaa-aluetta aina 1880-luvun alkuun saakka, jolloin Canadian Pacific Railway rakensi ensimmäisen rautatien alueelle. Rautatie mahdollisti metsäteollisuuden ja kaivosteollisuuden laajentamisen. Alueelta louhittiin pääasiassa nikkeliä, rautamalmia, kuparia, kultaa, platinaa, hopeaa ja kobolttia. Nämä tärkeäksi muodostuneet teollisuudenalat vetivät perässään runsaasti muutakin teollisuutta, ja North Bayn väkiluku kasvoi voimakkaasti. Vuonna 1968 North Bay yhdistyi sitä ympäröivien alueiden kanssa ja muodosti aikanaan Kanadan pinta-alaltaan suurimman kunnallishallinnollisen alueen.


title: Knud Rasmussen

text: Knud Johan Victor Rasmussen (7. kesäkuuta 1879 – 21. joulukuuta 1933) oli grönlantilainen naparetkeilijä ja antropologi. Häntä on kutsuttu "eskimologian isäksi". Rasmussen oli ensimmäinen Luoteisväylän koiravaljakolla kulkenut henkilö.


title: Knud Rasmussen

text: Norwegian Air Shuttle on maalauttanut Rasmussenin kuvan yhden Boeing 737-800 -koneensa pyrstöön.


title: Unreal Tournament 2004

text: Unreal Tournament 2004 (tai lyhennettynä UT2K4 tai UT2004) on tieteisfiktio -FPS-peli, joka julkaistiin ensimmäisenä 16. maaliskuuta 2004 Pohjois-Amerikassa. Pelin kehittivät Epic Games ja Digital Exremes. "UT2004" on kolmas peli Unreal Tournament -sarjassa; ensimmäinen oli "Unreal Tournament" ja sitä seurasi "Unreal Tournament 2003". Sarja sai jatkoa 19. marraskuuta 2007, kun "Unreal Tournament 3" julkaistiin.


title: Unreal Tournament 2004

text: Pelin tekniikka pohjautuu Unreal Engine 2.5-moottoriin sekä aikaisemman pelin, Unreal Tournament 2003:n sisältöön. Peli oli myös ensimmäinen suljetun lähteen peli, joka tuki x86-64-bittistä päätettä.


title: Unreal Tournament 2004

text: Pelille ominaisia ovat useat maa-, ilma-, ja stationäärikulkuneuvot, joista useimmat ovat saatavilla Assault- sekä Onslaught-pelimuodoissa. Peli on ohjelmoitu siten, että käyttäjän on helppo muokata sisältöä itsenäisesti sekä lisätä sitä alkuperäiseen.


title: Unreal Tournament 2004

text: Suurilta osin peli sai hyvän vastaanoton. Pelikriitikot ylistivät nopeatempoista sekä haastavaa pelattavuutta, kun taas fanit arvostivat myös saatavilla olevaa pelitukea sekä pelin muokattavuusominaisuuksia.


title: Viirupääsirkku

text: Viirupääsirkku ("Arremonops rufivirgatus") on Yhdysvaltain eteläosassa ja Keski-Amerikassa tavattava sirkkuleihin kuuluva varpuslintu.


title: Viirupääsirkku

text: Kooltaan viirupääsirkku on noin 14 cm. Selästään viirupääsirkku on väritykseltään oliivinvihreä. Pää on harmaa, päälaella on kastanjanruskea viiru ja myös silmäkulmajuovat ovat kastanjanruskeat. Viirujen värissä on jonkin verran vaihtelua alalajien välillä. Kurkku on harmahtava ja myös vatsan höyhenet ovat väriltään vaalean harmaat. Isoviirusirkku ("Arremonops conirostris") muistuttaa ulkonäöltään viirupääsirkkua, mutta isoviirusirkku on kookkaampi, päälaeltaan musta ja vatsastaan tummemman harmaa.


title: Viirupääsirkku

text: Viirupääsirkkua tavataan Yhdysvalloissa Texasin osavaltion eteläosissa. Lisäksi lajin toisistaan eristäytyneitä populaatioita esiintyy Meksikon, Costa Ricaa, Guatemalassa ja Jukatanin niemimaalla. Osaa alalajeista voidaan pitää omina lajeinaan. Texasissa lajin elinympäristöä ovat kuivien metsien pohjakerrokset ja kuivat pensaikot. Keski-Amerikassa lajia tavataan kuivien metsien tiheiköissä. Laji välttelee kosteampia metsiä.


title: Viirupääsirkku

text: Viirupääsirkun ravinto koostuu hyönteisistä ja siemenistä ja hyönteisten arvellaan muodostavat suurimman osan lajin ruokavaliota. Ravintonsa lintu etsii maasta tiheikköjen alta. Viirupääsirkkuparit voivat kokoontua yhteen etsiessään syötävää.


title: Viirupääsirkku

text: Viirupääsirkun pesimäekologiasta tiedetään melko vähän. Lajin pesä on ruohoista, tikuista ja puun kuoresta tehty kuppi, jolla on kupolimainen katto. Pesän sisäänkäynti on sivusta. Viirupääsirkkunaaras munii kolmesta viiteen kiiltävän valkoista munaa. Molemmat vanhemmat ruokkivat kuoriutuneita poikasia.


title: Sara Errani

text: Sara Errani (s. 29. huhtikuuta 1987 Bologna) on italialainen tennispelaaja.


title: Sara Errani

text: Erranin ensimmäinen WTA-turnausvoitto tuli Internazionali Femminili di Palermo -turnauksessa 13. heinäkuuta 2008, jossa hän voitti finaalissa Ukrainan Maria Korettseyvan 6–2, 6–3. Kaksi viikkoa myöhemmin hän otti toisen WTA-turnausvoiton Portorožissa, Sloveniassa. Finaalissa hän voitti Espanjan Anabel Medina Garriguesin 6–3, 6–3.


title: Sara Errani

text: Vuonna 2009 Errani oli uudestaan finaalissa sekä Palermossa että Portorožissa, mutta molemmilla kerroilla hän hävisi. Vuonna 2011 hän hävisi Pattayan turnauksen finaalissa Daniela Hantuchoválle. Yhteensä hän on saavuttanut yhdeksän turnausvoittoa kaksinpelissä. Nelinpelivoittoja WTA-turnauksissa Erranilla on 25 kappaletta.


title: Sara Errani

text: Kansainvälinen tennisliitto asetti Erranin kahden kuukauden kilpailukieltoon elokuussa 2017, kun hänen helmikuussa 2017 antamastaan näytteestä oli löytynyt jälkiä rintasyöpälääkkeestä. Myös kaikki hänen tuloksensa hylättiin näytteen ottamisen jälkeen pelatuista otteluista. Italian antidopingtoimikunta ja Errani tekivät kilpailukiellosta valituksen urheilun kansainväliseen vetoomustuomioistuimeen CAS:iin. Kesäkuussa 2018 kilpailukielto pidennettiin 10 kuukauteen.


title: Monica Niculescu

text: Monica Niculescu (s. 25. syyskuuta 1987 Slatina) on romanialainen tennispelaaja. Hän muutti Bukarestiin neljävuotiaana. Häntä valmentaa Calin Stelian Ciorbagiu. Hän on saavuttanut urallaan kolme WTA-turnausvoittoa kaksinpelissä ja kahdeksan turnausvoittoa nelinpelissä.


title: Monica Niculescu

text: Niculescu avasi kauden Brisbanen turnauksella, jossa hän hävisi avauskierroksella Tsvetana Pironkovalle kolmessa erässä. Ensimmäisellä kierroksella tuli tappio myös Moorilla Hobart International -turnauksessa, jossa hän hävisi Alona Bondarenkolle. Australian avoimissa Niculescu voitti Katie O'Brienin ensimmäisellä kierroksella luvuin 6–4, 6–4, mutta hävisi toisella kierroksella Sara Erranille 6–2, 6–3.


title: Monica Niculescu

text: Open GDF Suez -turnauksessa Pariisissa Niculescu voitti Timea Bacsinszkyn ensimmäisellä kierroksella, mutta toisella kierroksella hallitseva mestari Amélie Mauresmo voitti hänet. Barclays Dubai Tennis Championships -turnauksessa Dubaissa hän voitti Peng Shuain 3–6, 7–5, 6–2, mutta hävisi maailmanlistan kolmoselle, Jelena Jankovićille toisella kierroksella luvuin 6–3, 6–2.


title: Edina Gallovits-Hall

text: Edina Gallovits-Hall (s. 10. joulukuuta 1984 Timișoara) on romanialainen tennispelaaja. Hänen sukunsa on kotoisin Unkarista.


title: Edina Gallovits-Hall

text: Heinäkuussa 2007 Gallovits selviytyi finaaliin Barcelonan turnauksessa. Hän voitti Virginia Ruano Pascualin, viidenneksi sijoitetun Lourdes Domínguez Linon, neljänneksi sijoitetun Kaia Kanepin ja semifinaalissa hän voitti Virginie Razzanon 6–3, 6–4. Finaalissa Meghann Shaughnessy oli Gallovitsia parempi erin 6–3, 6–2.


title: Edina Gallovits-Hall

text: Vuonna 2010 Gallovits voitti ensimmäisen WTA-turnauksensa nelinpelissä Copa BBVA Colsanitas -turnauksessa Bogotássa, Kolumbiassa. Finaalissa hän ja hänen parinsa Gisela Dulko voittivat Olga Savtšukin ja Nastassja Jakimavan. Syyskuussa 2010 hän voitti Sania Mirzan kanssa Kantonin turnauksen ja helmikuussa 2011 Anabel Medina Garriguesin kanssa uudelleen Bogotán turnauksen.


title: Ioana Raluca Olaru

text: Ioana Raluca Olaru (s. 3. maaliskuuta 1989 Bukarest) on romanialainen tennispelaaja. Hän ei ole voittanut toistaiseksi yhtään WTA-turnausta kaksinpelissä, mutta nelinpelissä hänellä on turnausvoittoja kaksi kappaletta.


title: Ioana Raluca Olaru

text: Junioriurallaan Olaru pääsi finaaliin sekä kaksinpelissä että nelinpelissä Ranskan avoimissa 2005 ja voitti US Openissa 2006 nelinpeliturnauksen Mihaela Buzărnescun kanssa. Ammattilaisurallaan hän on selviytynyt Grand Slam -turnauksissa parhaimmillaan kolmannelle kierrokselle Ranskan avoimissa 2007, kun hän voitti muun muassa 30:nneksi sijoitetun Julia Vakulenkon. Kolmannella kierroksella Olaru hävisi kuitenkin seitsemänneksi sijoitetulle Ana Ivanovićille.


title: Ioana Raluca Olaru

text: Olaru on ollut kerran WTA-turnauksen finaalissa kaksinpelissä. Se tapahtui Itävallassa Bad Gasteinin turnauksessa heinäkuussa 2009. Finaalissa hän hävisi Andrea Petkovicille luvuin 6–2, 6–3.


title: Ioana Raluca Olaru

text: Ioana Raluca Olaru WTA:n sivuilla


title: Solo Star

text: Solo Star on yhdysvaltalaisen poplaulajan Solange Knowlesin ensimmäinen studioalbumi. Se julkaistiin 21. tammikuuta 2003. Sen tuottajina olivat Timbaland, Beyonce Knowles ja Solange Knowles. Albumia on myyty Yhdysvalloissa 112 000 kappaletta.


title: Tommy Mottola

text: Thomas Daniel ”Tommy” Mottola on yhdysvaltalainen musiikkijohtaja, Casablanca Records -levy-yhtiön osaomistaja, joka toimii yhteisyrityksenä Universal Music Groupin kanssa. Mottola oli laulaja Mariah Careyn puoliso ja on nykyään naimisissa meksikolaisen laulajan Thalían kanssa. Mottola johti Sony Music Entertainmentin kumppania, Columbia Recordsia lähes 15 vuotta.


title: Tommy Mottola

text: Mottola tunnetaan ohjaajana ja entisenä lahjakkuuksien managerina. Hänen kuuluisimpia suojattejaan olivat Hall & Oates, Carly Simon, John Mellencamp, Diana Ross ja Taylor Dayne 1980-luvulla, Mariah Carey (hänen toinen vaimonsa) 1990-luvulla, Jessica Simpson ja Jennifer Lopez 2000-luvun alussa.


title: Biosentrismi

text: Biosentrismi (kreikan sanoista βίος ’elämä’ ja κέντρον ’keskus’) on poliittinen ja ympäristöfilosofinen näkemys, jonka mukaan kaikki elämä on yhtä arvokasta. Se vastustaa ihmiskeskeisyyttä eli antroposentrismiä, jossa ympäristön arvo määrittyy sen ihmiselle tuottaman hyödyn perusteella. Biosentrismin mukaan ihminen ei ole muita elämänmuotoja korkeampi tai erityisempi, eivätkä luonto ja eläimet ole ihmiselle alisteisia.


title: Biosentrismi

text: Biosentrismin kannattajat tukevat yleensä elämän monimuotoisuutta, eläinten oikeuksia ja luonnonsuojelua.


title: J. F. Ruotsalainen

text: Juhana (Johan) Fredrik Ruotsalainen (27. heinäkuuta 1877 Kuopio – 4. heinäkuuta 1951 Lohja) oli suomalainen toimittaja ja kirjailija.


title: J. F. Ruotsalainen

text: Ruotsalaisen vanhemmat olivat työmies Johan Ruotsalainen ja Wilhelmiina Rissanen. Hän pääsi ylioppilaaksi Kuopion lyseosta 1898 ja opiskeli sitten Helsingin yliopistossa. Ruotsalainen toimi sittemmin lehtimiehenä Helsingissä.


title: J. F. Ruotsalainen

text: Ruotsalainen oli naimisissa 1907–1948 Aina Sofia Helan (k. 1948) kanssa.


title: Pyhän Johanneksen katedraali

text: Pyhän Johanneksen katedraali voi tarkoittaa seuraavia:


title: Sanny Ekström

text: Sanny Elise Ekström (29. toukokuuta 1869 Vaasa – 1. joulukuuta 1920 Helsinki) oli suomalainen kirjastonhoitaja ja ruotsin kielellä kirjoittanut runoilija.


title: Sanny Ekström

text: Ekströmin vanhemmat olivat valtioneuvos Olof Johan Ekström ja Elise Marti. Hän pääsi ylioppilaaksi Vaasan lyseosta 1898 ja opiskeli sitten Helsingin yliopistossa kemiaa valmistuen filosofian kandidaatiksi 1896 ja maisteriksi 1897. Ekström opiskeli myös Pariisin Sorbonnen yliopistossa.


title: Sanny Ekström

text: Ekström toimi myös kirjallisuusarvostelijana ja avusti muun muassa Finsk Tidskrift-aikakuslehteä.


title: Cotentin

text: Cotentin on Englannin kanaaliin työntyvä niemimaa Pohjois-Ranskassa, Bretagnen itäpuolella. Historiallisesti se kuuluu Normandian maakuntaan, hallinnollisesti nykyään Basse-Normandien hallintoalueeseen ja Manchen departementtiin. Niemimaan kärjessä on Cherbourgin kaupunki.


title: Cotentin

text: Kesällä 1944, Normandian maihinnousun jälkeen Cotentinissä käytiin huomattavia taisteluja. Nykyään Flamanvillen alue Cotentinissa on Ranskan ydinvoimateollisuuden merkittävin keskus.


title: Mattias Tedenby

text: Mattias Tedenby (s. 21. helmikuuta 1990 Vetlanda, Ruotsi) on ruotsalainen jääkiekkoilija, joka pelaa SHL-joukkue HV71:ssä. Hän on pelipaikaltaan oikea laitahyökkääjä. Tedenby on pelannut aiemmin 120 NHL-ottelua New Jersey Devilsissa, joka varasi hänet ensimmäisellä kierroksella 24. pelaajana kesällä . Hän ei ole korkeasta varauksestaan huolimatta tehnyt läpimurtoa NHL:ssä.


title: Mattias Tedenby

text: Eliteprospects.com -sivuston mukaan Tedenbyn suurin vahvuus on hänen nopeutensa. Tedenby on varsin pienikokoinen, mutta hän paikkaa tämän puutteen pääosin asenteellaan ja nopeudellaan. Tedenbyllä on myös hyvä tasapaino, tekniset taidot ja hän haastaa mielellään vastustajia. Tedenbylla on hyvät mailankäsittelytaidot, joita hän osaa käyttää myös pienessä tilassa. Myös Tedenbyn pelintekotaidot ovat hyvät ja hän osaa pelata myös varsin röyhkeästi ja antaa ajoittain kovia taklauksia huolimatta Tedenbyn pienehköstä varresta. Hän on kohtuullisen hyvä luomaan maalipaikkoja. Tedenbylla on kuitenkin parannettavaa takakarvaamisessa, kokonaisvaltaisessa oman pään pelaamisessa sekä fysiikassa ja voimassa.


title: Mattias Tedenby

text: Tedenby on Värnamo GIK:n kasvatti. Hän siirtyi juniorina sittemmin HV71:een. Tedenby oli kaudella 2006–2007 J18 Allsvenskanin pudotuspelien paras maalintekijä kolmen muun pelaajan kanssa sekä HV71:n paras pistemies. Kaudella 2007–2008 hän debytoi seuran Elitserien-joukkueessa, jossa Tedenby pelasi 23 runkosarja- ja viisi playoff-ottelua tehopistein 3+3=6. Hän teki Elitserien-debyyttinsä 15. tammikuuta 2008 Södertälje SK:ta vastaan ja sai ottelussa jääaikaa 12.09 minuuttia. Tedenby sai siinä myös yhden syöttöpisteen ja yhden kahden minuutin jäähyn. Tedenbyn ensimmäinen Elitserien-maali syntyi 24. tammikuuta 2008 vieraissa Brynäs IF:n Markus Korhosen taakse. Hän voitti kauden päätteeksi Ruotsin-mestaruuden.


title: Mattias Tedenby

text: New Jersey Devils varasi Tedenbyn ensimmäisellä kierroksella 24. pelaajana . Kaudella 2008–2009 hän teki Elitserienissä 32 runkosarjaottelussa tehot 3+1=4 ja 18 playoff-ottelussa tehot 6+3=9 sekä kahdessa Mestarien liigan ottelussa yhden maalin. Tedenby oli pudotuspeleissä HV71:n toiseksi paras maalintekijä Martin Thörnbergin jälkeen. Hän voitti kauden päätteeksi Elitserien-hopeaa. Tedenby pelasi kauden aikana myös 13 ottelua lainalla sarjatasoa alempana HockeyAllsvenskan-joukkue IK Oskarshamnissa. Toukokuussa 2009 hän teki vuoden mittaisen jatkosopimuksen HV71:n kanssa. Atlant varasi Tedenbyn 40. pelaajana . Kaudella 2009–2010 hän teki Elitserienin runkosarjassa tehot 12+7=19. Tedenby oli kauden päätteeksi ehdokkaana liigan vuoden tulokkaaksi, mutta palkinto meni kuitenkin Brynäs IF:n maalivahti Jacob Markströmille. Tedenby voitti kauden päätteeksi Ruotsin-mestaruuden.


title: Mattias Tedenby

text: Toukokuussa 2010 Tedenby teki kolmivuotisen tulokassopimuksen New Jersey Devilsin kanssa. Hän aloitti kautensa AHL-joukkue Albany Devilsissa. Tedenby debytoi New Jerseyn NHL-joukkueessa 10. marraskuuta 2010 Buffalo Sabresia vastaan. Hän sai ottelussa jääaikaa 14.25 minuuttia ja keräsi sai myös yhden syöttöpisteen Jason Arnottin tekemään maaliin. NHL-uransa avausmaalin Tedenby teki seuraavassa ottelussa 12. marraskuuta 2010 Edmonton Oilersia vastaan. Hän vietti koko loppukauden Devilsin NHL-vahvuudessa. Kaikkiaan Tedenby teki tulokaskautensa aikana 58 runkosarjaottelussa tehot 8+14=22.


title: Mattias Tedenby

text: Kaudesta 2011–2012 Tedenby pelasi reilu puolet NHL:n puolella tehden 43 runkosarjaottelussa tehot 1+5=6. Kolmannella sopimuskaudellaan 2011–2012 hän sai osaksi tammikuuhun 2013 asti kestäneen NHL:n työsulun vuoksi tililleen vain neljä NHL-ottelua ja suurin osa Tedenbyn kaudesta eteni farmijoukkue Albany Devilsissa. Kesäkuussa 2013 hän teki vuoden mittaisen ja 600 000 dollarin arvoisen jatkosopimuksen New Jersey Devilsin kanssa. Myös kauden 2013–2014 Tedenby vietti suurimmaksi osaksi farmissa ja hän pelasi vain 15 NHL-ottelua. Kauden mittaan myös KHL:n tšekkiläisjoukkue Lev Praha osti Tedenbyn pelaajaoikeudet Atlantilta ja yritti saada hänet kesken kauden riveihinsä, mutta Devils ei kuitenkaan päästänyt Tedenbyä lähtemään organisaatiosta. Tammikuussa 2014 Atlant osti hänen oikeutensa Leviltä takaisin.


title: Mattias Tedenby

text: Tedenby palasi kaudeksi 2014–2015 kaksivuotisella sopimuksella kotimaahansa ja HV71:n riveihin. Kaudella 2015–2016 hän teki Ruotsin pääsarjatason yhden kauden piste-ennätyksensä tehoilla 13+19=32, joilla Tedenby oli HV71:n toiseksi paras pistemies Martin Thörnbergin jälkeen. Helmikuussa 2016 hän teki joukkueen kanssa kolmivuotisen jatkosopimuksen. Kaudella 2016–2017 Tedenby jakoi HV71:n sisäisen pistepörssin voiton Ted Brithénin kanssa tehoilla 15+16=31. Hän voitti kauden päätteeksi Ruotsin-mestaruuden. Kaudella 2017–2018 Tedenby oli 16 osumallaan joukkueensa toiseksi paras maalintekijä Victor Ejdsellin jälkeen.


title: Mattias Tedenby

text: Tedenby debytoi Ruotsin A-maajoukkueessa Czech Hockey Gamesin 21. huhtikuuta 2011 Malmössä pelatussa avausottelussa Venäjää vastaan, kun hänet oli valittu Ruotsin MM-leiriryhmään. Tedenby teki ensimmäisen A-maajoukkuemaalinsa itse turnauksessa Slovakian Košicessa jatkosarjan ottelussa 9. toukokuuta 2011 ylivoimalla Kanadaa vastaan. Samassa turnauksessa hänet valittiin Sveitsiä vastaan pelatun jatkosarjaottelun päätteeksi joukkueensa ottelun parhaaksi pelaajaksi. Vuoden 2016 MM-joukkueesta Tedenby putosi viimeisten joukossa. Yhteensä hän on pelannut 22 A-maaottelua tehopistein 3+4=7.


title: Mattias Tedenby

text: Tedenby pelasi myös alle 20-vuotiaiden MM-kilpailuissa vuosina 2009 ja 2010, joista ensimmäinen turnaus päättyi hopeaan ja jälkimmäinen pronssiin. Hän pelasi myös alle 18-vuotiaiden MM-kilpailuissa vuosina 2007 ja 2008, joista ensimmäinen turnaus päättyi pronssiin. Vuoden 2008 turnauksessa Tedenby jakoi tehoilla 4+4=8 Ruotsin sisäisen pistepörssin voiton André Peterssonin kanssa sekä sisäisen maalipörssin voiton Peterssonin ja Jacob Josefsonin kanssa. Hänet valittiin turnauksen tähdistökentälliseen.


title: Mattias Tedenby

text: Tedenby pelasi myös alle 18-vuotiaiden Ivan Hlinkan muistoturnauksessa vuonna 2007, jolloin hän voitti kultaa. Yhteensä Tedenby on pelannut 21 nuorten ja 40 poikien maaottelua.


title: Mattias Tedenby

text: Tedenby on toisen polven Ruotsin pääsarjakiekkoilija, sillä hänen isänsä Robert Tedenby pelasi MODO:n Elitserien-joukkueessa vuosina 1985–1988. Mattias Tedenbyn pikkuveljet Jonatan (s. 1992) ja Emanuel (s. 1994) ovat myös pelanneet jääkiekkoa. Heidän serkkunsa Celine Tedenby pelaa naisten SDHL-liigaa MODO:ssa.


title: Linnoituksen yö

text: Linnoituksen Yö oli vuosittainen kulttuuritapahtuma Lappeenrannassa.


title: Linnoituksen yö

text: Linnoituksen yötä alettiin suunnitella ensimmäisen kerran vuonna 1991. Lappeenrannan kulttuuritoimisto ryhtyi tapahtuman pääjärjestäjäksi, ajankohdaksi valittiin kaupungin vuosipäivän yhteyteen sijoittuva viikonloppu ja järjestämispaikaksi Linnoitus. Ensimmäinen Linnoituksen Yö –tapahtuma järjestettiin elokuun alussa 1992.


title: Linnoituksen yö

text: Muutaman sadan hengen tapahtuma kasvoi yleisö- ja ohjelmamäärältään nopeasti. Vuosina 1994-1995 kävijöitä oli 10 000–15 000. Tapahtuma myös levisi Linnoituksen porttien sisältä ympäri Linnoituksen valleja, Pusupuistoa sekä satama-aluetta. Tapahtumassa on aina paljon ohjelmaa myös lapsille ja lapsiperheille. Jo alkuvaiheessa tapahtuman toteuttamisen perusideaksi muodostui ilmaiseksi tarjotut taide-esitykset.


title: Linnoituksen yö

text: Vuonna 1996 kulttuuritoimisto aloitti Linnoituksen yössä uuden, ja siitä alkaen jokavuotiseksi perinteeksi muodostuneen käytännön. Linnoituksen yössä julistettiin uusi Linnoituksen Isäntä. Ensimmäinen Linnoituksen Isäntä oli ministeri, sosiaalineuvos Mauno Forsman. Linnoituksen Isännäksi valitaan vuosittain lappeenrantalainen tai Lappeenrannasta lähtöisin oleva, omalla alallaan ansioitunut ja kaupungille positiivista mainetta tuonut henkilö.


title: Linnoituksen yö

text: Linnoituksen Yö-tapahtumaa kokeiltiin kaksipäiväisenä vuonna 1996. Tapahtuma palasi kuitenkin taloudellisten realiteettien myötä takaisin yksipäiväiseksi jo seuraavana vuonna 1997. Tuossa yhteydessä tapahtuman pääajankohta vaihtui perjantaista lauantaille. Vuonna 1999 Lappeenranta täytti 350 vuotta ja Linnoituksen yö oli osa kaupungin virallista syntymäpäiväjuhlaa. Tässä vaiheessa Linnoituksen yön yleisömäärä oli kasvanut kahden päivän tapahtumassa noin 40 000 kävijään.


title: Linnoituksen yö

text: Vuonna 2010 tapahtumaa vietettiin 19. kerran. Muutamana edellisenä vuonna järjestäjänä on ollut yksityinen taho, mutta vuonna 2010 Linnoituksen yö palasi Lappeenrannan kaupungin kulttuuritoimiston järjestämäksi tapahtumaksi.


title: Linnoituksen yö

text: Lokakuussa 2013 Lappeenrannan kulttuurilautakunta päätti lopettaa tapahtuman järjestämisen liian kalliina. Vuodesta 2015 alkaen vastaavana ajankohtana on järjestetty Lappeenrannan linnoituksen Vanhankaupungin päivät -niminen tapahtuma.


title: Northridgen maanjäristys 1994

text: Northridgen maanjäristys Los Angelesissa oli 17. tammikuuta 1994 kello 4:31 tapahtunut maanjäristys, joka oli voimakkuudeltaan 6,7 momenttimagnitudia. Aineellisten vahinkojen arvoksi arvioitiin 20 miljardia dollaria, mikä tekee siitä yhden tuhoisimmista luonnonmullistuksista Yhdysvalloissa.


title: Myrskyn jälkeen (kappale)

text: Myrskyn jälkeen Veikko Samulin säveltämä ja Kari Tapion sanoittama ja esittämä kappale vuodelta 1995. Kappale on Kari Tapion tunnetuimpia, ja se julkaistiin samannimisellä albumilla, jota on myyty yli 107 000 kappaletta. Kappale on julkaistu usealla hänen kokoelma-albumillaan ja myös kokoelmilla, joiden kappaleet koostuvat eri esittäjien lauluista.


title: Myrskyn jälkeen (kappale)

text: ”Myrskyn jälkeen” on Kari Tapion itsensä sanoittama, ja sen sanoitukset kuvaavat hänen elämänvaiheitaan ja taisteluaan alkoholiongelmaa vastaan.


title: Axel Edvard Berndtson

text: Axel Edward Berndtson (17. elokuuta 1858 Helsinki – 13. marraskuuta 1937 Helsinki) oli suomalainen toimittaja, kirjailija, kustantaja ja taidekauppias.


title: Axel Edvard Berndtson

text: Berndtsonin vanhemmat olivat filosofian tohtori Fredrik Berndtson ja vapaaherratar Augusta Kristina de la Chapelle. Hän pääsi ylioppilaaksi Helsingin ruotsalaisesta normaalilyseosta 1876 ja opiskeli sitten oikeustiedettä Helsingin yliopistossa. Berndtson oli Hufvudstadsbladetin toimittajana 1885–1893 ja toimi myöhemmin kirjeenvaihtajana, kustantajana ja taidekauppiaana Pariisissa, Tukholmassa ja Helsingissä.


title: Axel Edvard Berndtson

text: Berndtson oli naimisissa vuodesta 1888 Marie-Louise Brattin kanssa.


title: Ammunta kesäolympialaisissa 2004 – miesten 50 metrin pienoiskiväärin moniasentokilpailu

text: Miesten 50 m pienoiskiväärin asentokilpailu ammuttiin Ateenan kesäolympialaisissa 22. elokuuta. Kultaa vei Kiinan Jia Zhanbo tuloksella 1264,5 (1171+93,5).


title: Jetta-Talo

text: Jetta-Talo konserni on Perhossa toimiva puunjalostusyritys, johon kuuluvat suurelementeistä talopaketteja valmistava vuonna 1981 perustettu talotehdas Jetta-Talo Oy ja puun sahausta ja jatkojalostusta harjoittava vuonna 1976 perustettu Jet-Puu Oy.


title: Jetta-Talo

text: Jetta-Talo konsernilla on voimassa oleva SFS-EN ISO 9001:2000 laatusertifikaatti, joka käsittää Jet-Puun osalta puun oston, sahauksen, jatkojalostuksen ja myynnin, sekä Jetta-Talon osalta suunnittelun, tuotannon, asennuksen ja myynnin.


title: Tim Erixon

text: Tim Carl Erixon (s. 24. helmikuuta 1991 Port Chester, New York, Yhdysvallat) on ruotsalainen jääkiekkopuolustaja, joka pelaa NHL-joukkue Pittsburgh Penguinsin organisaatiossa. Hänet vaihdettiin Blackhawksiin Columbus Blue Jackets -joukkueesta Jeremy Morinia vastaan 14. joulukuuta 2014. Erixon pelasi Columbus Blue Jacketsin organisaatiossa kaudella 2012–2013. Kauden 2010–2011 hän pelasi Elitserien-joukkue Skellefteå AIK:ssa.


title: Tim Erixon

text: Erixon on Skellefteå AIK:n oma kasvatti ja edustanut joukkuetta koko uransa Ruotsissa, lukuun ottamatta kolmen ottelun lainaa Malmö IF:ssä kaudelta 2008–2009. Erixon debytoi Elitserienissä 8. maaliskuuta 2008. Hän pelasi kyseisen kauden aikana kaksi Elitserien-ottelua.


title: Tim Erixon

text: Tulokaskaudellaan 2008–2009 Erixon pelasi 45 Elitserien-ottelua tehden niissä tehopisteet 2+5=7. Hän pelasi kauden aikana myös HockeyAllsvenskanin Malmö IF:ssä ja Skellefteån juniorijoukkueissa. Erixon oli voittamassa J18 Allsvenskanin hopeaa. Kesällä Calgary Flames varasi Erixonin ensimmäisellä kierroksella ja koko varaustilaisuuden 23. pelaajana.


title: Tim Erixon

text: Kaudella 2010–2011 Erixon sijoittui tehopisteillä 5+19=24 Elitserienin puolustajien pistepörssissä kymmenenneksi. Hän voitti keväällä 2011 Elitserien-hopeaa. Kesäkuussa 2011 Calgary myi Erixon pelaajaoikeudet viidennen kierroksen varausvuoron kanssa New York Rangersiin, josta se sai vaihdossa Roman Horákin ja kaksi toisen kierroksen varausvuoroa kesälle 2011. Erixon teki samana päivänä kolmivuotisen tulokassopimuksen Rangersin kanssa.


title: Tim Erixon

text: Erixon kaupattiin joulukuussa 2014 Columbuksesta Chicago Blackhawksiin vaihdossa Jeremy Moriniin.


title: Tim Erixon

text: Erixon pelasi alle 20-vuotiaiden MM-kilpailuissa vuosina 2009, 2010 ja 2011. Vuonna 2009 Ruotsi voitti hopeaa ja 2010 pronssia. Erixon pelasi myös alle 18-vuotiaiden MM-kilpailuissa vuonna 2009. Hän ei voittanut mitalia, mutta voitti puolustajien piste- ja syöttöpörssin (3+6=9) sekä valittiin kisojen tähdistökentälliseen.


title: Tim Erixon

text: Erixon voitti myös miesten MM-hopeaa vuonna 2011 ja MM-pronssia vuonna 2014.


title: Tim Erixon

text: Erixonin isä on yli 500 NHL-ottelua New York Rangersissa pelannut hyökkääjä Jan Erixon. Tim Erixon on syntynyt New Yorkin osavaltiossa, sillä hänen isänsä pelasi Rangersissa Timin syntymän aikaan.


title: Naganon olympiastadion

text: Naganon olympiastadion on urheilustadion Naganossa Japanissa.


title: Naganon olympiastadion

text: Stadionin katsojakapasiteetti on 35 000 ja stadionilla järjestettiin talviolympialaisten 1998 avajaiset ja päättäjäiset. Nykyään Baseball joukkue Shinano Grandserows käyttää sitä stadioninaan.


title: Jalkapallo kesäolympialaisissa 1984

text: Los Angelesin vuoden 1984 olympialaisten jalkapalloturnaus pelattiin 29.heinäkuuta-11.elokuuta 1984. Useat itäblokin maat boikotoivat Yhdysvalloissa järjestettyjä olympialaisia. Jalkapalloturnauksesta vetäytyivät kaikki edellisen turnauksen mitalimaat Itä-Saksa, Neuvostoliitto ja Tšekkoslovakia. Näiden tilalle turnaukseen osallistuivat Länsi-Saksa, Italia ja Norja.


title: Jalkapallo kesäolympialaisissa 1984

text: Los Angelesin olympialaisissa turnaukseen saivat osallistua myös ammattilaisjalkapalloilijat. FIFA oli ehdottanut, että turnaus avattaisiin kaikille alle 23-vuotiaille jalkapalloilijoille, riippumatta siitä ovatko nämä ammattilaisia vai eivät. Tämä ei sopinut Itä-Euroopan maille, jotka olivat hallinneet aiempia olympiaturnauksia. Näiden maiden joukkueet koostuivat pääosin amatööreistä ja heidän mukaansa uudistus rikkoi KOK:n periaatteita, koskien ikärajoituksia ja ammattilaisuutta.


title: Jalkapallo kesäolympialaisissa 1984

text: Olympiakultaa voitti Ranska, se voitti loppuottelussa Brasilian maalein 2-0.


title: Jalkapallo kesäolympialaisissa 1984

text: Vuoden 1984 olympialaisten jalkapalloturnaukseen selviytyi karsintojen kautta 15 maata. Isäntämaa Yhdysvallat selviytyi kisoihin ilman karsintoja. Muut paikat jakaantuivat siten että Euroopan karsinnoista kisoihin selviytyi 4 maata, Etelä-Amerikasta 2, Pohjois- ja Keski-Amerikasta 2, Afrikasta 3 ja Aasiasta 3. Hallitsevan olympiavoittajan Tšekkoslovakian tilalla kisoissa oli Italia.


title: Jalkapallo kesäolympialaisissa 1984

text: Turnauksen maalitilaston ykkössijan jakoivat viisi maalia tehneet Ranskan Daniel Xuereb ja Jugoslavian Borislav Cvetkovic ja Stjepan Deveric.